
EMINESCU ÎN FUNCŢIE 
REPREZENTATIVĂ 


de PAN M. VIZIRESCU 


Cultura fiecărui neam își are figura ei reprezentativă și dominantă, atât pentru 
conștiința celor dinlăuntru cât şi pentru a celor din afară. Din succesiunea epocilor 
şi cernerea valorilor, se alege chipul cel mai luminos, cel mai caracteristic și mai 
desăvârşit realizat, care întruntând vremurile cu variatele lor căutări de idealuri noui 
pentru cultură, rămâne valabil pentru de-apururi. El devine măsura supremă prin 
care un neam a ajuns să-și afirme expresia lui sufletească şi modelul după care se 
vor călăuzi toate generaţiile. 

Exemplarele acestea, unice în istoria culturală a fiecărui popor, seamănă cu 
întemeetorii de religii. Ca și ei, pun stăpânire pe sufletul celor din rasa lor, îi anga- 
jează într'un vast și inepuizabil proces de gândire, le dă cheia de unificare spirituală 
şi devin adevăraţi idoli în marele templu de artă şi cugetare. 


Pentru noi, figura aceasta este — fără îndoială — Mihai Eminescu. Ela crescut în 
admiraţia și cultul tuturor mai mult decât oricare altă personalitate a vieţii româ- 
nești și cu cât trece vremea cu atât perspectiva lui se lărgește, afirmându-se pe pla- 
nuri din ce în ce mai grandioase. Aş îndrăsni să spun că, pentru omul nostru de 
cultură bine organizat în toate straturile lui suiletești, Eminescu stă temeinic și vir- 
tual, în convingerile și fanatismul lui, alături de cultul creștin și cel istoric. 

Aceasta însemnează că marele poet reprezintă o sinteză;pertectă a sensibilităţii 
noastre, sinteză în care ne regăsim fiecare'cu ceeace avem mai înalt și mai pur și 
că în el s'a întrupat geniul pământului românesc cu toate armoniile, frumuseţile şi 
adâncurile lui. Un paralelism între esenţa gândirii eminesciene și între sentimentul 
care se degajă din „Mioriţaf, cea mai desăvârșită capodoperă a creațiunii populare, e 
suticient ca să ne dăm seama de identitatea de structură psihopathologică ce se stabin 
leşte între poet și rasa lui, precum și de concepţia atât de caracteristică și 'ntr'o 
parte și 'ntr'alta, faţă de o problemă cardinală, cum este aceea a vieţii şi morţii. 
Faptul că balada populară amintită, ca și turburătoarea operă a poetului, tinde către 
_aceeaș finalitate, arcuind elanuri întremătoare în zonele transcendentului, constitue 
un indiciu puternic pentru recunoașterea lui Eminescu în funcţia lui reprezentativă, 
dacă suntem de acord — evident — cu concluziile la care sa ajuns până astăzi, că 
în „Mioriţafi se oglindesc protunzimile sutletului românesc. Fără îndoială că adevăn 
rul nici nu poate fi altul, ori câte raționamente S'ar încerca. Seva care merge într'o 
parte și într'alta e făcută din aceleaş "elemente și absorbită de aceleași rădăcini 
care zac în străfundurile dintâi ale vieţii noastre anonime. Așa zisul „pesimismifi al 

lui Eminescu e o atitudine ceva mai complicată decât os implă formulare filosofică, 
E produsul unei sensibilități deprinse să aibe de-aface îndelungcu tainele vieţii şi 
fascinată veacuri de-a-rândul de chemările unduitoare ale bolţii înstelate. Sublima 
resemnare a baciului ca și a poetului, dublată de elanul trecerii în albele tărâmuri, 
e potenţializată de uriaşe forțe lăuntrice care n'au nimic comun cu vreo dialetică 
sau vreun silogism. Deaceea, isvoarele cugetării eminesciene trebue sccăutate la el 
acasă şi nu aiurea, pentru deplina lui înţelegere. 

Lucrurile sunt periect valabile şi pentru atitudinea lui cealaltă, diametral opusă 
față de sentimentul cu care îşi lămureşte insuficienţa și deci amărăciunea vieţii. Acolo 
unde Eminescu reprezintă conştiinţa istorică e de a magnifica bărbăţie şi vigoare: 
De unde această puternică înstrunare de energie și dârzenie, într'un spirit care se 
agită pe muchiile renunțării și ale negoției terestre? Cum se împacă una cu alta în 
focarul aceleeași conştiinţe ? Judecat îragmentar şi degajat de legăturile lui organice, 
Eminescu poate îi mutilat în chipul cum a făcut-o Dobrogeanu-Gherea şi mai pe 
urmă d-l Eugen Lovinescu, împreună cu o liotă întreagă de critici improvizați. Ju- 
decat în tot ansamblul lui, Eminescu apare cunj nu se poate mai unitar şi mai aproape 
- de înţelegerea noastră, Fiindcă tocmai paradoxul de care e vorba îl întregește și-l 
definește ca figură de expresie totală a sufletului românesc. 

Istoria noastră, în larga şi vitoroasa ei desfăşurare, e tot ce poate îi mai eroic 
şi mai viteaz. Ea reproduce faptul real de împlinire fermă a unei concepţii de viață 
naţională într'un colţ al pământului ce ne-a fost dat. E modul nostru popular de a 
ne îi afirmat în credinţa iubirii de moșie Și în marele proces al solidarităţii naţionale. 

Firea noastră e zidită din amestecul a două elemente care. istoricește, au pro- 
bat cel mai puternic spirit răsboinic, dar şi o impresionantă forță morală în afirma- 
rea și susţinerea fondului de originalitate proprie. Un neam s'a clădit în spaţiul 
acesta din combinaţia unor însuşiri verificate în numeroase şi grele încercări, dupăce 
cunoscuse urcuşul a două civilizaţii. S'a clădit în vatra lui strămoșească, şi nu pe 
spinarea cailor sălbatici în goana flămândă după pradă. Din clipa nașterii, poporul 
acesta primea moştenirea stindardelor glorioase ale Romei, precum şi sacra legă- 
tură cu pământul a sufletului geto-dac. Nu e de mirare deci, că Românul cu slabele 
lui mijloace de rezistență și luptă, a izbuit totuși, în ciuda atâtor primejdii care 
l-au păscut, să arate lumii că el reprezintă una dintre unităţile naţionale cele mai 
puternic închegate. 


Istoria, cu vastele ei deslănţuiri şi peripeții, pune în fața oricui probele con- 
crete ale acestui adevăr. Dar alături de ea, avem mărturiile acelor creațiuni popu- 
lare care exprimă adânca sinceritate a suiletului naţional. Balada „Toma Alimoş* 
e reprezentativă din punctul nostru ce vedere. Ea scoate în relief omenia, demni- 
tatea și eroismul românesc, manifestate într'o împrejurare asemănătoare cu multe 
alte împrejurări hărăzite neamului întreg. Toma Alimoş salvează în îaţa loviturii laşe, 
replica demntăţii naţionale după care intră în legenda mioritică a metatizicii autohtone. 

Două atitudini contradictorii, de-oparte a păstorului, de alta a viteazului Toma 
Alimoş, converg totuşi către aceeași finalitate în bucuria cununii cu natura, pe calea 
visului transcendent. 

Atituginile acestea în care se definește specificul românesc, sunt grinzile de 
temelie ale poeziei eminesciene. Aici se află isvorul inspiraţiilor marelui poet și 
natura gândirii sale. EI a reprodus cu fidelitate aspectele noastre permanente așa 
cum rezultă din îndelunga manifestare a spiritului autohton şi ne-a dat rezumativ 
întreaga noastră gamă suiletească. Degceea fiecare dintre noi găsim un termen de 
identilicare cu opera poetului și el rămâne modelul tuturor generaţiilor. 


Consideraţia aceasta de poet reprezentativ și exponent al suiletului românesc, 
fixează dintr'odată rolul lui Eminescu în cultura noastră și în creațiunea de mai 
târziu. EI devine forţa animâtoare pentru o artă superioară, inspirată din profunzi- 
mile vieţii noastre unanime și focarul în jurul căruia vor polariza energiile crea- 
toare de înaltă vocaţie. 


Dovadă că lucrul acesta e periect adevărat, îl constitue faptul că Eminescu nu 
a rămas o apariție izolată, un pisc singuratic în producţia noastră spirituală. Fără 
legăturile de care vorbeam, cu fondul naţional, ar fi fost foarte posibilă și această 
izolare, cu atât mai mult cu cât apariția lui a depăşit într'o măsură covârșitoare 
mersul evolutiv al manitestărilor noastre de cultură. El ne-a așezat cu anticipație 
pe o linie de atirmări epocale, fiindcă odată cu valoarea impresionantă a operii sale, 
a deschis calea de expresie a zăcămintelor sufleteşti în care aveau să se recunoască 
şi cei de mai târziu. De-aici procesul acela de roire în jurul operei eminesciene şi 
acordul de sensibilitate care, în ultimă consecință, apare ca o forță unificatoare a 
întregii poezii românești de după Eminescu. Eminescu s'a destăcut fragmentar în inspir 
rațiile tuturor poeţilor de până azi. Din blocul masiv al operii sale, care reprezintă 
integral siera noastră de viață sufletească, au crescut muguri și flori proaspete, în 
cizelări noui, dar însutlețite de aceeaşi sevă. Cei mai originali poeţi din vremea noas- 
tră, se desfac din acelaș trunchi de bază, ca niște ramuri tinere care se adaogă la 
stutoasa coroană a uriaşului copac. 


Nu e locul aici să urmărim punctele de contact ale poeziei moderne cu frămân- 
tările marelui Eminescu. Făgăduim s'o facem altădată, fiindcă materialul îl avem la 
îndemână şi procesul de identificare poate fi demonstrat cu ajutorul textelor. Subli- 
niem însă chiar de-acum, că afinităţile acestea sunt parțiale. Opera lui Eminescu în 
întregul ei, reprezintă un tot pe cât de bogat în aspecte și probleme pe atât de 
adânc. E universul însăși mugzicalizat în formă poetică și urzit pe fondul unei sen- 
sibilități de cea mai turburătoare rezonanță. Marea ei diversitate abia dacă se poate 
recompune din suma totală a poeziei și poeților de azi, 


Lucrul este explicabil de vreme ce Eminescu întrupează paroxismul acestui gen 
de creație, isbutind în acelaș timp să fie sinteza întregului, suflet românesc. In vasta 
grădină a literaturii noastre, razele lui fertilizează diferitele temperamente, având 
pentru fiecare formula de realizare într'un accent eminescian, Cei care nu se pot 
încadra într'unul din compartimentele sale, sunt sau străini de aluatul nostru spiri- 
tual sau rătăciți pe căi strâmbe. Oricum, dibuirile lor vor rămâne simple curiozi- 
tăți, tără ecou şi fără perspectivă în lirismul nostru de totdeauna. 

Pentru literatura românească, dominaţia lui Eminescu trebue socotită ca cea 
mai mare binefacere. In primul rând, pentrucă fără el, s'ar îi încercat a se căuta 
modelul în altă parte și oricine îşi poate imagina la ce rezultate am fi ajuns din 
punct de vedere românesc. In al doilea rând, fiindcă prezenţa lui a dat naștere la 
o serie inepuizabilă de preocupări poetice și estetice, care au asigurat desvoltarea 
literaturii noastre pe o linie de originalitate proprie, ferindu-ne de perversităţi și 
falsificări primejdioase. 

Instârșit, prin Eminescu stăm alături de culturile cele mai evoluate, pentru 
motivul că el, Tuat ca exponent al creaţiunii noastre, rezistă la cele mai îndrăsneţe 
comparații. Cu Eminescu intrăm în universalitate pe scara de onoare și fixăm ima- 
ginea neamului într'un cadru de cea mai nobilă și măreaţă afirmare. EI e prezent în 
noi și în opera noastră, precum și în conștiința celor ce au isbutit să ne cunoască 
prin cunoaşterea lui. 

STELELE N CER 


Stelele *n cer 
De-asupra mărilor 
Ard depărtărilor, 

Până ce pier, 


După un semn 
Clătind catargele 
Tremură largele 

Vase de lemn: 


Nişte cetăți 

Plutind pe marile 

Şi mişcătoarele 
Pustietăţi. 


Stol de cocori 
Apucă 'ntinsele 
Şi necuprinsele 
Drumuri de nori, 


Sboară ce pot 

Şi-a lor întrecere, 

Vecinică trecere — 
Asta e tot... 


Floare de crâng 
__ Astfel viețile 

Şi tinereţile 
Trec şi se stâng. 


Orice noroc 
Şi "ntinde-aripele 
Gonit de clipele 

Stării pe loc. 


Până nu mor, 

Pleacă-te îngere 

La trista-mi plângere 
Plină de-amor. 


Nu e păcat 
Ca să se lepede 


Clipa cea repede 
Ce ni sa dat? 

OPTIMISM ȘI PEŞIMISM LA MIHAI 
EMINESŞCU 


de PETRU P, IONESCU 


Sunt anumite afirmaţiuni cu care ne obișnuim, care ne stăpânesc tiranic, de 
care nu putem scăpa decât printr'o mare doză de curaj sau de plictiseală. Aceste 
atirmaţiuni, îndătinate prin nu știu ce mister al ușurinții noastre de a simplifica, 
de a stigmatiza şi de a orândui odată pentru totdeauna, constituesc gama nestârşită 
a catalogărilor noastre didactice şi sunt frecvente mai cu seamă în acea lume a 
valorilor care trebue să circule necontenit într'un ritm cadențat de bunuri trans- 
mise prin educaţie şi şcoală. O atare valoare catalogată didactic, nu se mai discută, 
devine o sacrosanctă literă de dogmă. Și doar didacticismul bine înțeles nu are în 
sine nimic peiorativ, nimic ruşinos. Ruşinoasă este numai lenea noastră intelectuală 
de a primi fără a mai cerceta, de a transmite fără a te mai îndoi, de a accepta 
iără a mai bănui eroarea sau îalșul. 

Suntem siliți să recunoaştem că nu acesta e sensul adevăratei culturi. O ade- 
vărată cultură se recunoaşte prin eterna primenire a valorilor ei, prin descifrarea 
de noi înțelesuri, de noi adăugiri, de noi retuşări, la valorile ce par consacrate şi 
fixate. A lixa definitiv valoarea unui Platon înseamnă a renunța implicit la Platon 


şi la orice cunoaştere a lui. Eschil sau Euripid ne mai oferă și azi surprize de inter- 
pretare iar un Goethe nu va fi îndeajuns căutat şi găsit sub forma lui autentică 


multă vreme deacum înainte. Pentrucă o asemenea îormă autentică poate nici nu 
există, poate pentrucă forma aceasta nu e în sine ci se capătă, răsare, cu orice 
nouă oglindire într'un nou spirit. 

Aceste reflecții ne-au fost iscate în legătură cu problema prezenței în opera 
lui Mihai Eminescu a unei mărturii pesimiste. S'a vorbit desigur mult despre pesi- 
mismul eminescian. A fost şi este încă atât de înrădăcinată această convingere 
despre iremediabilul pesimism al genialului poet, încât numele lui a devenit întru 
câtva sinonim cu pesimismul sau pesimismul sinonim cu numele lui. Mai mult încă. 
Toată poezia post-eminesciană a fost impregnată de pesimism, toată poezia, pe 
drept sau pe nedrept socotită „poezie filosofică“, a fost în acelaș timp pesimistă și 
eminesciană sau pesimistă pentrucă era eminesciană sau în fine, ceeace era şi mai 
grav, eminesciană pentrucă era pesimistă. In locul unei adolescențe robuste și 
viguroase, mânată de elanul biologic al tinereţii victorioase, am avut imagina 
stearpă şi îalșă, pentrucă în fond era nesinceră, a unei adolescențe îmbătată de 
întunerecul unui pesimism eftin, îactice, convenţional. Este drept că orice adolescență 
comține în gama antinomiilor sale organice urma, prezenţa şi mărturia pesimismului. 
Este drept că printre non-sensurile psihologice trebue să numărăm în deosebi non- 

sensul acestei prezenţe a pesimismului în structura variată și polarizată atât de 
bizar a vârstei ingrate care e vârsta adolescenţei. Este iarăşi drept că asemenea 
fenomene de influență covârșitoare, creatoare a unei adevărate „mode“, a unui 
anumit mod de a îi, sau mai produs şi aiurea. Spiritele puternice, personalităţile 
covârșitoare şi-au imprimat aproape totdeauna pecetia indelebilă asupra unei întregi 
epoci. Se cunoaște de pildă câte ravagii a cauzat apariţia acelei cărţi care a îost 
„Suferințele tânărului Werther“. Fenomenul a fost atât de puternic acuzat încât a 
pricinuit o adevărată epidemie de sinucideri, 

La noi, urma lui Eminescu a îost uriașă, copleșitoare. Şi nu ştim dacă ea s'a 
stins cu desăvârşire chiar azi. In faţa acestor fapte, o serie de întrebări se pun, 
ni se pare, imperios. Prima ar putea să aibă în vedere lămurirea acestei îndoeli: 
dacă poezia pesimistă post-eminesciană a îost un fenomen firesc sau un fenomen 
de simplă imitație, de modă? Ni se pare că răspunsul nu este greu de ghicit 
dacă socotim că din toată pleiada de poeţi'pesimiști care au răsărit după Eminescu, 
cei mai mulţi nu au însemnat nimic, nu au lăsat urme sau chiar dacă au fost reale 
talente, au sfârşit prin a-şi făuri o cale aparte, evoluând către alte destine personale. 

lar aceia cari au însemnat o mărturie. veritabilă de geniu poetic, au fost „tocmai 
aceia care au înfrânt copleşitoarea apăsare a umbrei marelui chinuit pentru a se 
realiza personal în forme proprii. Ne gândim la un losii, un Anghel, un Goga, un 
Ștefan Petică, un Macedonsky, un George Coşbuc, pentru a nu vorbi decât de cei 
din generaţia trecută. Această constatare veritică deci afirmaţiunea de mai înainte 
că întreaga generaţie pesimistă post-eminesciană a fost reprezentanta unui pesimism. 
tactice, de simplă modă sau de „poză“. Rămâne și întrebarea dacă în această „poză“ a 
intrat o anumită doză de sinceritate şi câtă anume? Ne este cunoscut destinul 
destul de trist al unui Al. Vlăhuţă căruia neputându-i-se contesta sinceritatea, i s'a 
contestat în schimb, cu dreptate sau fără dreptate, talentul, fiind considerat de 
majoritatea criticilor drept un imitator nefericit al unui uriaș lângă care ii ada i 
nu putea fi decât defavorabilă pentru Vlăhuţă. 

“Dar soarta poeziei cu structură pesimistă a răstrânt umbră de indoială şi 
asupra altor încercări. Poezia filosofică la noi, prin contaminare cu poezia pesimistă, 
a fost măsurată pe măsura marelui înaintaş. Se cunoaşte rezultatul deplorabil ce l'a 
avut această comparare pentru opera unui Panait Cerna. Poezia filosofică a fost 
sau pesimistă, şi atunci a fost acuzată dea îi o umbră palidă a poeziei eminesciene, 
sau a încercat să fie altceva, să realizeze o altă viziune, și atunci a sucombatîn triste 
încercări verbale. Spunea cineva foarte recent (D-l 1. Gr. Perieţeanu într'un articol 
închinat poeziei D-lui Nichifor Crainic) că la noi nu am putut încă să surprindem 
într'o formă definitivă, o închegare a poeticului și-a filosofiei. Avem cu alte cuvinte 
poeţi cari nu sunt — organic nu sunt — filosofi, şi filosofi care nu sunt poeți. 
Excepţiile pe cari le fac d-nii Nichifor Crainic şi Lucian Blaga, confirmă și mai 
mult regula pentrucă, la primul, filosoful e întrecut de poet pe când la al doilea, 
poetul e depăşit de îilosoi. 

Nedumerirea nu se oprește numai aci, ea înglobează chiar poezia filozofică 
a lui Mihai Eminescu, aşa încât este cazul să ne întrebăm cu toată seriozitatea 
dacă poezia filoşofică a lui Eminescu este cu adevăraț filosofică și dacă îilosotia 

ce se desprinde din poezia eminesciană este cu adevărat poetică. Dar această nedu. 
merire ne duce şi mai departe şi anume : la determinarea esenței. însăși a oricărei 
poezii îilosofice. Pentrucă, cu excepţii puţine şi cu realizări și mai puţine, poezia 
filosotică de pretutindeni s'a văzut pusă în îaţa unei adevărate dileme hamletiene : 
a îi poezie filosofică pesimistă sau a nu îi de loc. Să procedăm deci analitic, urmând 
progrâmul acestor întrebări. Poezia lui Eminescu este ea filosofică ? Şi mai departe : 
Dece esenţa acestei filosofii din opera eminesciană a trecut în catalogările noastre 
savante şi critice drept o filosofie pesimistă ? Și apoi, mai departe: Ce înseamnă 
în fond filosofie și ce înseamnă, în esență, pesimism? Filosofie este orice în- 
cercare a spiritului nostru de a determina, de a lămuri, de a preciza sensul vieţii 
destinul marilor întrebări. Dar marile întrebări sunt simple și puţine. Şi orice între- 
bare se resoarbe îinal în chinuitorul semn cu care ne-a fost hărăzită viaţa. Am putea 
spune că în fond, orice întrebare asupra lumii, este o întrebare asupra vieţii. lar 
orice popas în taina vieţii înseamnă poartă deschisă pentru spaima metaiizică, pentru 
fiorul definitiv al omului în fața destinului şi în faţa morţii. Pentru a ajunge la 
punctul cel mai dramatic, poetul se opreşte în faţa morţii: 


-Făclie de veghe pe umezi morminte 
Un sunet de clopot în apele sfinte 
Un vis ce îşi moaie aripa'n amar 


Deabia prin moarte viaţa poate să se desprindă ca sens, ca realitate, ca „ceva 
care este“. Prin viaţă lumea îşi capătă o semnificaţie, prin viaţă cosmosul întreg, 
existenţa în sine, prezența ontologică se desprinde -ca o problemă a gândirii şi a 
cunoașterii. Poetul se ridică, printr'o gradaţie naturală, dela viaţa unui singur ins, 
dela sensul vieţii unui singur ins, la prezența ontologică pură. O asemenea prezență 
poate îi orânduită mintal, în destinul gândirii omului, în două perspective, în unir 
cile perspective posibile : perspectiva siguranţei unei prezenţe ontologice, acesta e 
cazul oricărei filosofii realiste, moniste, materialiste, raționaliste sau în perspectiva 
unei absolute îndoeli, care își desfășoară o gamă modulată dela îndoiala care îi 
atribuie o simplă realitate idealistă, ontosul existând numai în cunoaşterea mea, 
până la îndoiala definitivă, ontosul nefiind decât iluzia acestei cunoașteri, aceia ce 
filosofia indiană afirmă. Universul eminescian, antologia eminesciană, oscilează între 
idealismul unui Schopenhauer și iluzionismul filosofiei indiene, Maya. 


Qând sorii se sting şi când stelele pică 
Imi vine a crede că toate-s nimică. 


Cu alte cuvinte filosoful are de ales între afirmaţia ontosului și negația lui. 
O cale de mijloc nu este cu putință, sau nu este cu putință în mod sincer. Orice 
compromis e sortit pierderii. Dar în destinul cunoașterii noastre afirmarea realităţii 
ca și negarea ei sunt posibile. Ambele perspective au fost atâtea argumente pentru 
a se susţine. Dacă viaţa e un argument pentru una, moartea e un argument pentru 
cealaltă. Dacă viața este o realitate concretă și trăită, moartea este o posibilitate, 

o disponibilitate neyveriticabilă, atât pentu spiritualism cât și pentru negația oricăre 
vieţi dincolo de moarte. Aceia ce e dincolo de moarte nu mai poate face material 
de experienţă de cunoaştere. Cunoaşterea morţii poate îi egalată cu aceiași vera- 
citate, cu moartea cunoaşterii. Determinarea prezenţei unei lumi deci dincolo de 
viaţă, deci dincolo de cunoaștere, nu mai poate face substanţa unei cunoașteri, ci 
cel mult a unui hazard, a unui pariu simplu între da şi nu. Și în acest caz pesi- 
mismul nu este decât acceptarea unei părţi a pariului. Dar atunci nu mai are nici 
un sens noţiunea de pesimism Pentrucă pesimismul înseamnă acceptarea unei expli- 
caţiuni prin ceeace e mai rău, în vreme ce optimismul înseamnă acceptarea prin 
ceeace este bun. Dar ce înseamnă bun și rău? Răul este în acest sens, negaţiunea, 
bunul este afirmaţiunea. A nega realitatea înseamnă a afirma deci răul, a afirma 
realitatea înseamnă a afirma binele. Dar răul ca şi binele sunt valori de viaţă, de 
trăire, în viaţă, nu dincolo de viaţă, indiferent dacă e vorba de viaţă carnală sau 
viaţă în duh. Dacă însă neg realitatea vieţii chiar și în ultima ei formă, viaţa în 
duh, prin această negaţie am eșit din viaţă, m'am situat în afara ei, am acceptat 
anihilarea ei posibilă și astiel am eșit și din oricare din valorile de viaţă. Și în 
acest caz, a boteza o asemenea viziune cu numele de Rău este o absurditate și 
un nonsens. Filosofia care acceptă iluzia, Maya. Nirvana nu poate fi o îilosotie 
pesimistă pentrucă pesimismul presupune măcar prezența celui ce atirmă neantul 
în faţa neantului. Dar nu poţi atirma neantul situându-te în faţa lui. Afirmarea 
neantului atrage după sine afirmarea anulării celui ce afirmă șia ceeace se afirmă 
Astiel în concepţie eminesciană moartea nu înseamnă o simplă trecere dela carne 
la duh ci o nimicire totală, cufundarea în neantul absolut în Nirvana. 

Este ciudat deci că nimeni nu sa gândit să eticheteze concepţia nirvanică 
drept o concepție pesimistă dar toţi s'au grăbit să numească pe cel mai pur pro- 
povăduitor al neantului nirvanic drept un pesimist. Putem vorbi despre o concepţie 
pesimistă în cadrul vieţii sau chiar în cadrul morţii înţeleasă in perspectivă creș- 
tină dar nu putem vorbi despre o concepţie pesimistă în cadrul unei concepţii 
nirvanice. 

Rămâne să vedem dacă atitudinea pesimistă poate dăinui în cadrul lui a „ce 
știu“ sau în cadrul lui a „ce cred, Pentrucă a şti înseamnă a fi convins prin 
dovezi irefutabile, verificabile, evidente. A crede însă se situează în planul unor 
cunoașteri posibile sau postulate ca atare. In cadrul lui „ştiut, a îi pesimist în- 
seamnă a acorda valori minore unor valori pe care alții ar putea să ni le arate, 
să ne dovedească cu evidenţă că nu sunt minore. A îi pesimist deci înseamnă a 
nega, fără motivare suficientă, anumite valori. A îi însă pesimist în cadrul lui 
„cred“ este un non-sens, pentrucă realitatea afirmată prin „credf nu se verifică 
nici în sens negativ, nici în sens pozitiv; cred este ca atare ambivalent, adică o 
atitudine îie pentru da, fie pentru nu. Dacă un jucător la șanse simple cum 
e de pildă zarul alb și zarul roşu, spune, înainte de cădere „alb“ sau „roșu“ afir- 
maţia lui poate îi numită pesimistă atunci când spunând „alb“ a căzut roşu, sau 
invers pentrucă a crezut că va îi alb și nu a fost verificat de fapte, a crezut că 
nu va câștiga și totuşi a câștigat, sau poate îi considerat ca optimist când zarul 
a motivat încrederea lui. Omul pus în faţa morţii este omul pus în faţa zarului cu 

șanse simple. Dar cu singura deosebire că nu mai poate să ne confirme sau să ne 
infirme dacă în căderea lui, zarul a spus da sau nu. 


Toată această discuţiune a avut scopul să ne arate că pesimismul eminescian 
nu este pesimism ci este o atitudine, o alegere între două atitudini posibile, între 
afirmarea realităţii sau afirmarea neantului. 

Dar poate că pesimismul eminescian să fie aciuiat în altă parte, să reiasă din 
atitudinea pe care poetul o ia îiaţă de valorile veriiicabile. Pus în faţa acestor 
valori pe care poezia eminesciană le polarizează în antinomia prezentului şi a tre- 
cutului, pesimismul lui M. Eminescu poate să însemne alegerea pe care o face 
între acești poli, admirând valorile trecutului și negând cu mâhnire şi fără motiv 
valorile prezentului. Pusă astiel problema, acei care l-au decretat pe Eminescu drept 
pesimist ar putea să aibă dreptate? lată de pildă cele două poezii, pentru a ne 
limita la cele mai cunoscute, în care atitudinea voetului față de prezent este o ati- 
tudine cu caracter pesimist; e vorba de Epigonii şi de Scrisoarea Iil-a. Poate că 
antiteza eminesciană, formulată în versurile : 


De-aşa vremi se'nvredniciră cronicarii şi rapsozii, 
Veacul nostru ni-l umplură saltimbancii şi irozii 


sau 
Iară noi, noi epigonii simţiri reci, harfe zdrobite... 


Ar putea fi considerate ca o formulare pesimistă pentrucă nu a îost motivată 
de experiență ? Să presupunem că experienţa viitoare, experienţă pe care Eminescu 
nu a mai trăit-o, intirmă sumbra viziune eminesciană. Să presupunem că după Emi- 
nescu noi nu mai avem dreptul să afirmăm, împreună cu poetul: 


Voi credeaţi în scrisul vostru, noi nu credem în nimic ! 


Dar putem oare, cu mâna pe inimă, să afirmăm că sa înşelat poetul, că 
viitorul nu i-a dat dreptate, că afirmaţia lui sumbră nu a îost motivată? Pentrucă 
numai în această situaţie o afirmaţiune poate îi numită pesimistă. Dar Eminescu 
nu afirmă ci constată. Or, în categoria constatării nu poate îi vorba de afirmaţiuni, 
de judecăţi și noi nu cunoaştem printre judecăţi nici o clasă de judecăţi pesimiste, 
chiar când e vorba de grupa judecăților de valoare. Pentrucă o judecată de valoare 
nu face nici ea altceva decât să afirme sau să nege un îapt concret. Această afir- 
mare sau negare nu angajează pe nimeni chiar în cazul unei judecăţi cu caracter 
subiectiv decât în cazul când realitatea viitoare verifică sau nu verifică substanţa 
afirmării sau a negării. 

In concluzie, pesimismul eminescian nu este în fond decât o atitudine intelec- 
tuală. Cu aceasta ne reîntoarcem însă fără de voie, la considerarea substanţei 
oricărei poezii filosofice şi a oricărei filosofii. Intră în destinul firesc al gândirei 
faptul de a ajunge la negație sau la afirmaţie iar dacă am scutura şi mai cu putere 

sgura obișnuințelor noastre intelectuale şi pragmatice, am putea dimpotrivă atirma 
că orice gândire despre existență şi despre ontos ar trebui să ducă la negaţie sau 
la îndoială. Pentrucă mintea pleacă dela experienţa sensibilă și concretă dar o depă- 
şește pătrunzând în planul inteligibilului. Dar odată aci, sensibilul, singura noastră 
resursă de verificare, fiind părăsit, intrăm în mod firesc și fatal în domeniul tuturor 
conjuncturilor, adică în domeniul pariului simplu. Nu prin cunoaștere sensibilă 
putem ieşi din acest impas ci prin credinţă, adică prin postulate. lar când e vorba - 
de postulate, ele sunt toate valabile. Filosofia nu poate fi deci decât în zona acestor 
îndoeli şi ea trebue să reprezinte aceste îndoieli. Dincoace de ele stă lumea expe- 
rienţei concrete adică a ştiinţei, dincolo de ele stă universul credinţei, universul 
creștin Filosofia veritabilă nu se poate situa decât în lumea îndoelii şi nu poate 
înclina decât către negaţie, pentrucă întotdeauna negația a fost mai circumspectă 
decât afirmaţia iar circumspecţia este prima calitate a oricărui gânditor. O filosotie 
pesimistă nu poate îi în această zonă care nu e nici ştiinţă, nici religiune decât o 
filosofie a acțiunii, ceeace anulează filosofia rămănând simplă acţiune, sau o filosofie 
a simplei existenţe, a destinului nostru în lume, a structurii noastre existenţiale, 
în sensul în care vede această structură fie un îilosot al elanului vital cum e 
Bergson, fie un filosot al neliniştii existențiale cum e Heidegger. 


Filosofia lui Mihai Eminescu trebuia, în perspectiva pură în care se situase 
poetul, să ajungă la aceste ultime concluziuni, ea trebuia să fie botezată superticial 
cu acest nume ridicul și nepotrivit, absurd de nepotrivit, de pesimism. 

Gândirea poetului exprimă astiel elementul esenţial al oricărei existente gân- 
ditoare : neliniştea metafizică. Dar această nelinişte metafizică, uluitoare prin adân- 
cimea ei, se integrează întrun univers specific eminescian, universul poetic din 
Mortua est, Ruga unui Dac, Scrisorile, Inpărat şi Proletar, şi mai cu seamă în 
măreaţa construcţie cosmică din Luceafărul. Și cu aceasta credem că am răspuns 
şi întrebării dacă îilosofia eminesciană este şi poetică. 

Dar lucrurile nu se opresc aci. Pesimismul poetului nu a îost pus în evidenţă 
numai prin poezia sa filosofică. Icoana a îmbrăţişat, largă, cuprinzătoare, fiinţa lui 
întreagă, omul cu destinul lui chinuit și tragic. Tragedia vieții eminescine a tăcut 
ea însăşi materie și aliment pentru a constitui o înfăţişare definitivă a unui Emi- 
nescu sumbru, pesimist, dezolat. lată dece este necesar, ni se pare, să silim con- 
ceptul acesta de pesimism să se mărturisească în toată goliciunea lui. Să nu credem 
că pesimismul este o formă unică. El are îeţe diferite și ca atare poate îi clasificat 
în câteva înfățișări esenţiale. Prima dintre aceste înfăţişări o constitue aceia ce 
am numi noi pesimismul organic. Ni se pare că vom putea vorbi despre trei ma- 
nifestări mai caracteristice ale pesimismului şi anume, în afară de pesimismul organic, 
am putea afirma prezenţa unui pesimism de atitudine, ceeace în fond este doar un 
pseudo-pesimism și în fine a unui pesimism cu verificare experimentală, un pesimism 
autentic și motivat. 

Tragedia vieţii celui mai genial şi celui mai chinuit dintre fiii acestei naţii, a 
servit drept mizerabilă motivare pentru a spurca imagina destinului lui Eminescu 
orânduindu-l în categoria celor stiamatizaţi de tarele heredităţii. A vrut o crudă 

ironie a soartei ca mintea cea mai limpede şi cea mai luminată pe care a produs-o 
geniul poporului nostru, să se întunece în bezna nebuniei pentruca pseudo-savanțţii 
de răspântie şi de cafenea să declare doct că pesimismul eminescian este rezultatul 
unor moșşteniri atavice, Era pe vremea când se făcea caz mare la noi de ultimile 
date ale științei materialiste, când doctrinele evreului Freud erau chemate să 
explice marile „cazuri“. Eminescu a fost cobaiul nefericit al acestor rătăciri de 
tristă şi ignobilă amintire. Așezat în perspectiva „știinţitică“, murdărit de balete 
veninului tuturor criticaştrilor, Eminescu a devenit, la o vreme, un Simplu caz 
patologic. Retulare, libido, complex, tară hereditară, patologie, etc., toate aceste 
stupidități dela periferia psihiatriei au căzut ploaie peste mormântul cu lespede de 
foc pe care îl are poetul în ţintirimul pustiu al gloriilor neamului acestuia. Pesi- 
mismul lui Eminescu trebuia să fie un pesimism organic, simptom sinistru al sfâr- 
şitului celui care plânsese 


Ah, organele-s sfărmate şi maestrul e nebun! 


E poate timpul să aruncăm, odată pentru totdeauna, gluma aceasta sinistră, din 
bagajul nostru de catalogări definitive. Nebunia lui Eminescu, în faţa căreia ţara 
aceasta încă nu a roșit îndeajuns, față de care poporul acesta nu sa căit încă în- 
destul, trebuia să intre desigur şi ea, parte constitutivă, în destinul tragic al poe- 
tului. Dar nu ca să ne facem din ea păvază ochilor orbiţi de lumina geniului lui ci 
ca să ne-o amintim veşnic, neclintită mustrare. Intre ea şi opera lui nu este nicio 
punte de trecere. Ea nu poate constitui pentru savanta noastră stupiditate, cauză și 
explicare a geniului său, a pesimismului său. Pesimismul eminescian nu a izvorât 
din bezna inconştientului biologic ci din lumina orbitoare a celui mai autentic din- 
tre genii. Există desigur un pesimism al întunericului, al patologicului, al tarei here- 
ditare dar există un alt pesimism, și acesta este pesimismul lui Eminescu, pesimis- 
mul prea întinsei lumini, cruditatea definitivă sub care poţi privi lumea şi viaţa. 
Este aceia ce am numit noi pesimismul de atitudine, pesimism care în fond se anu- 
lează pentrucă nu este decât o sublimare pură a înțelesului ultimelor adâncuri, a 
prinderii ultimelor unduiri ale esenței lucrurilor. Eminescu, în acest din urmă sens, 
nu a fost un pesimist ci un vizionar, un cucerit al evidenţei supreme. 

Dar să admitem împreună cu toţii că întunecatele lui gânduri pot îi botezate 
aşa cum âu fost botezate, că viziunea lui poetică și filosofică poate îi numită o vi- 
ziune pesimistă. 

Acest pesimism din ordinea valorilor cunoaşterii este negat însă cu desăvâr- 
şire, anulat, nimicit, de optimismul aceluiaș spirit în ordinea valorilor acţiunii. In 
măsura în care Eminescu a fost un contemplativ în poezie și în gândire, el a fost 
un luptător în acțiune. Dar un luptător nu poate îi pesimist, lupta negând, prin ea 
însăși, noţiunea de pesimism. 

Inainte de a cerceta această parte din opera marelui poet, să ne oprim însă 
atenţi chiar asupra producţiei literare și poetice, pentru a surprinde aci atât pre- 
zența optimismului reavăn cât și afirmarea unei robuste încrederi în destinul etern 
al naţiei. Nu este desigur în intenţia noastră să facem aci studii de critică literară, 
Acestea au fost de mult făcute. E suficient să amintim aci lucrările d-lui D. Cara- 

costea, cartea de sinteză a d-lui G. Călinescu precum și prezentarea completă â 
operei eminesciene, întreprinsă în lucrarea de largă răsuilare a d-lui Perpessicius: 

Intreaga serie a poeziilor de dragoste, neîntrecute încă până acum de nici un 
alt poet, ascunde în romantismul lor, în naivitatea lor, în sinceritatea lor, în calda 
și vibranta melancolie ce le urzește, căldura și pateticul viu al dorului de viaţă, 
viaţa însăşi în ceeace ea are mai adânc, mai omenesc, substanţial: dragostea. Emi- 
nescu a cântat dragostea făcând din ea sensul cel mai autentic și cel mai pur al 
vieţii însăși. 

Alături de dragoste stă fiorul de extaz din faţa naturii. Poetul trăeşte intens, 
reavăn, româneşte, tot ceace a îndrăgit românul din totdeauna. Codrul, izvorul, luna 
şi cu stelele, farmecul zorilor, melancolia amurgurilor, taina de înfiorare a nopților, 
susurul apelor şi simfonia valurilor mării, toate capătă, prin versul lui, viață eternă, 
concretizare definitivă, cristalizare în forme ce vor dăinui peste înminunarea posterităţii. 

Dar să ne reîntoarcem la acea grupă de poezii în care poetul polarizează anti- 
tetic prezentul şi trecutul. Aceste poezii au fost şi ele stiomatizate cu pecetia pesi- 
mismului. Vom considera deci din nou Epigonii, şi Scrisoarea III. Viziunea ce se 
desprinde din ele în prima parte a fiecăreia este o viziune de robustă încredere 
atât în valorile etnice, rezistență în faţa dușmanului, neasemuită încredere în drep- 
tatea cauzei etnice, în virtuțile militare ale neamului, în vitejia lui verificată în 
decursul celei mai zbuciumate istorii cât și în valorile noastre de cultură. Demni- 
tatea cea mai cristalizată în credința cea mai nezdruncinată, viziunea totală a suile- 
tului aprig şi mulcom în acelaş timp, conştient şi modest în înțelegerea rostului lui 
în lume, toate acestea reies, prin extraordinara putere de evocare şi de sugerare 
a artei lui, din simpla discuţie între Sultan şi Mircea. E inutil să explicăm, e inutil 
să disertăm mai mult asupra acestor lucruri despre care s'a vorbit destul. Conştiința 
autenticităţii valorilor noastre de cultură e întreagă și prezentă, pe de altă parte, 
în prima parte a Epigonilor, această veritabilă schiță de istorie literară, Eminescu 
a reuşit să surprindă, printr'un adevărat tur de forță, esenţialul, partea de eterni- 
tate pe care fiecare dintre aleşii lui, au pus-o în opera lor. El nu discută doct aportul 
şi valoarea lor estetică ci aceia ce răsare în fiecare din ei drept iluminare și justi- 
ficare a unor valori cu obârșie în esenţa etnicului nepieritor. Pentru el, un Bolinti- 
neanu, un Alexandri, un Murășan sunt mari poate nu prin opera lor, nu prin valoarea 
lor de artă ci prin exaltarea unui aceluiaș fond etnic. Negruzzi „şterge colbul de 
pe cronice bătrâne, căci pe mucedele pagini stau domniile române“, lar Alexandri 
e mare pentrucă 


„„Visând cu doina tristă a voinicului de munte 

„El deşteaptă'n sânul nostru dorul ţării cei străbune, 
El evoacă 'n dulci icoane a istoriei minune 

Vremea lui Ştefan cel Mare, zimbrul sombru şi regal. 


Deasemeni Boliac acel care 


„„Cânta iobagul şi-a lui lanţuri de aramă 


în vreme ce Cârlova „lale ţării flamuri negre... oştirea cheamă“. 

Toată această pregătire din opera lui poetică vestește de pe acuma pe luptă- 
torul politic şi social. Acest luptător trebuia să dea semnalul cel mai aprig încă 
odată cu „Doina“. Poetul nu-şi alege, pentru această trâmbițare supremă, forma 
poeziei culte ci Doina, cântecul pătimirii, cântecul autentic al sufletului popular 
căruia îi dă forma unui marş triumfător de luptă, a unui strigăt de disperată voință 
etnică. Poetul încearcă suprema evocare a morţilor, a trecutului de glorie repre- 
zentat de Ștefan. Acestuia îi cere el să sune din corn. Dar prin Ștefan, Eminescu 
cheamă întreaga națiune, el cheamă eroismul și sufletul de luptător dârz al popo- 
rului. Ștefan simbolizează, pentru el, acest suilet etern care învinge pentrucă însăși 
elementele, întreaga natură, codrul, muntele, apa, sunt cu el, luptă pentru el. Ideia 
aceasta, fundată pe realitatea istorică, pe geniul strategic al marilor căpitani care 
au învins pentrucă au știut să folosească resursele naturii, această natură eternă pe 
care Românul şi-a apropiat-o ca pe un aliat, muntele şi codrul în care s'a retras din 
fața barbarilor, o regăsim aceiași atât în apostrota lui Mircea cât şi în chemarea 
către Ștefan. 

S'a vorbit în critica noastră despre două aspecte deosebite ale lui Eminescu. 
Un Eminescu al poeziei pure, filosofice, melancolice, pesimiste sau erotice, şi un 
Eminescu al prozei de luptă naţională şi socială, S'a spus că în măsura în care, ca 
poet, Eminescu rătăcia într'un univers poetic pur, în aceiaş măsură era el omul rea- 
lităţilor concrete în lupta politică. Dar lupta politică nu e apanagiul prozei emines- 
ciene după cum nici poezia eminesciană nu pluteşte toată în împărăţia eterică a 
basmului, Lupta lui politică porneşte dela poeziile cu caracter naţional şi politic. 
Baza acestei lupte o pune poetul în valorile de cultură şi în valorile de vitejie ale 
trecutului. Pe aceste valori se sprijină el. Din ele pleacă. Prin ele așteaptă și trâm- 
biţează victoria. 

Ca luptător politic Eminescu este unul dintre puţinii cunoscători, din vremea 
sa, ai problemelor adânci ale politicei şi ale istoriei. Articolele din „Timpul“, ana- 
lizate şi studiate amplu de criticii deja citați, ne înlăţișează un Eminescu viguros, 
stăpânitor al unei cunoașteri de nebănuită adâncime, atât a istoriei noastre cât şi 
a problemelor noastre sociale şi economice, unele de actualitate chiar şi azi, altele 
realizându-se sub ochii noștri. Problema evreiască este una din acestea şi Eminescu 
a fost aci un deschizător de drumuri și un vizionar, Problema drepturilor noastre 
asupra Bucovinei şi Basarabiei, seria de articole nesemnate din „Timpul“ şi în care 
d-l prof. 1. Creţu identifică irefutabil pana şi gândul lui Eminescu, constituesc, mai 
cu seamă azi, material documentar mai viu şi mai autentic decât oricând. 

Aci verbul lui este sclipitor până la strălucire, ţinuta este de o înaltă sobrie- 
tate ştiințiiică, documentul istoric sprijină la fiecare pas incandescenţa convingeri- 
lor, iar argumentarea logică este atât de impecabilă în unele părţi încât pare a 
forma adevărate înlănţuiri silogistice, lată un exemplu caracteristic: 

„Moldova era proprietarul locului și dacă reprezentanţii statului moldovenesc, 
„Domnii, ajunseseră atât de slabi încât dreptul era desbrăcat de putere și nu putea 
„să se apere, aceasta nu e dovadă că -Moldova a renunţat vreodată la dânsul. Căci 
„un drept nu se pierde decât prin învoirea formală de a-l pierde. Dar fie această 
„învoire smulsă cu de-a sila, fie dictată de raţiuni de stat, îie izvorâtă din orice 

„alte consideraţiuni, nu se modifică şi nu se nimicește decât din momentul în care 
„renunţăm la el“. (Basarabia. Timpul 3 Martie 1878. Citat de d-l I. Creţu în volu- 
mul „Bucovina și Basarabia“. Buc. 1941). 

Profetul, gânditorul politic şi logicianul îşi dau aci mâna. lar acel care poate 
găsi asemenea accente fie în poezia sa, fie în proza sa, ambele la fel de unice, de 
inimitabile şi de nepieritoare, poate îi considerat drept cea mai pură expresie a voinţei 
celei mai robuste, a optimismului celui mai sănătos cu care un neam se poate mândri. 


Rolul nostru ni se pare încheiat aci. Pornind dela o judecată acceptată aproape 
de toţi, dar în aţa căreia noi ne-am permis să ne îndoim, că Eminescu reprezintă 
în cultura românească o culme sau numai o manifestare a pesimismului, am crezut 
că e bine și necesar să scuturăm moliile unei obișnuinţe prea îndătinate și să sur- 
prindem sub simpla aparenţă, fenomenul în esenţialitatea lui pură. Astfel, rând pe 
rând, am eliminat pretenţia catalogării de „pesimism“ care plutea mai cu osebire 
asupra poeziei filosofice eminesciene. Am descoperit astfel că pesimismul „acesta se 
reducea în fond la o simplă şi firească atitudine intelectuală, Filosofia eminesciană 
afirmă, împreună cu filosofia schopenhauriară și indiană, iluzia întregei realități. Dar 
în această atitudine de pură metafizică, realitatea concretă, fie ea, metafizic, iluzie» 
fie reală, nu implică nici impasibilitatea ataraxiei sceptice, nici nepăsarea democri- 
tiană, nici morfinizarea nirvanică și budistă. Drepturile realului nu sunt prejudiciate ; 
omul rămâne om, luptătorul rămâne luptător, valorile nu sunt dărâmate nici ca în 
revolta lui Nietzsche, nici ca în închistarea şi hipnoza yogică. Dacă insul e pieritor, 
dacă dragostea e înșelătoare, dacă moartea e semnalul nimicniciei metafizice, dacă 
femeia e un demon, dacă gloria e o umbră, există o realitate, o valoare constantă 
care ne depășește, care ne încheagă într'un tot, în care, prin care și pentru care 
trăim şi suntem. Această referință ultimă, într'un sistem de iluzii și de deşertăciuni 
pieritoare, este etnosul. Măreţia lui Eminescu tocmai aci stă, în a îi descoperit acest 
ultim fond de siguranță, în a îi crezut vijelios în „misiunea“ naţiei sale acolo unde 
Dumnezeu sau destinul au hotărât-o să îie. 

DINTRE SUTE DE CATARGE 


Dintre sute de catarge 
Care lasă malurile, 

Câte oare le vor sparge 
Vânturile, valurile ? 


Dintre paseri călătoare 
Ce străbat pământurile, 
Câte-o să le 'nnece oare 
Valurile, vânturile ? 


De-i goni fie norocul, 
Fie idealurile, 

Te urmează în tot locul 
Vânturile, valurile ! 


Ne 'nțeles rămâne gândul 
Ce-ţi străbate cânturile . 
Sboară vecinic, îngânându-l 
Valurile vânturile ! 


208 a 


www.dacoromanica.ro 


SENTIMENTUL NATURII LA MIHAI 
EMINESCU 


de AUREL COSMOIU 


Dacă privim cu atenţie în câmpul literaturii universale, ne dăm seama că nu 
poate rezista integral unui examen critic afirmaţia celor ce găsesc esenţa și nou- 
tatea romantismului în cultivarea sentimentului naturii de către acest ev literar. 


Absentă în teatrul antichităţii, dar prezentă în epopeile ei, tulburătoare în si- 
labele măsurate ale liricilor greci și latini, natura a intrat definitiv și triumiător 
în templul literelor prin Virgiliu, împătimatul cântăreţ al turmelor şi al ogoarelor. 
Evul mediu prelungește eliptic universul culturii antice: numai sub latura îiloso- 
fică — pe cele 'două linii eterne ale cugetării: Platon și Aristotel —, subtilizând 
progresiv vigoarea unei moșteniri culturale în abstracțiuni ce merg până la ariditate 
Patrimoniul antic strict literar s'a transmis oarecum subteran în decursul acelui 
mileniu. Creaţiuni noi şi de faimă, răsărite din contactul cu literatura clasică, nu 
avem. Evul mediu a avut numai cititori pasionaţi ai literaturii clasice, nu şi creatori 
de mare talie, așa cum s'au ivit în cugetarea îilosotică. 

Renașterea aduce un nou entuziasm pentru clasicism. Din punct de vedere fi- 
losotic, se produce o întoarcere dela filosofia medievală — așât cât mai era posibilă 
o atare întoarcere —, către gândul cel dintâi al ţilosofului antic. Sub unghiu literar, 
Renașterea însemnează reluarea elanului creator, întrerupt dela ultimii reprezentanţi 
ai clasicismului în trecere spre Evul mediu. Cu dragoste și cu multă râvnă pentru 
întregul clasicism, literar și îilosotic, Renașterea se limpezește prelungindu-se evolutiv 
în neoclasicismul francez. Prelungirea aceasta corespunde însă unui atașament aproape 
exclusiv pentru tragedia antică. Clasicismul nu putu îi actualizat, aşa dar, dintr'odată 
integral. Părţi esenţiale din cuprinsul său au rămas multă vreme nereluate. Senti- 
mentul nâturii a încercat această soartă. Motivul fericit al inspirațiilor virgiliene nu 
a răsbit ușor, prin scocurile Evului mediu. Nici Renașterea nu-l cunoaște ca pe o 
preocupare de seamă. In neoclasicism sentimentul naturii este cu desăvârșire absent. 
Breviarul lui Boileau nu cunoaște altă „natură“ decât pe aceea;sufletească a omului. 
Studiul sufletului și destășurarea pasiunilor lui, iată ceeace recomandă scriitorilor 
autorul „Artei Poetice“. Natura externă? Nu o vedem. Umbra autorului „Georgi- 
celor“ nu răsare din nici o parte. Marii tragici ai antichităţii, adică răscolitoarele 
pasiuni umane într'o luptă interioară magnifică, cultul stilului, iată clasicismul seco- 
lului al XVII-lea. 

Va trebui să vină romantismul secolului al XVIII-lea, care, sărind înapoi peste 
neoclasicism, peste Renaștere, peste Evul mediu, să întregească universul literar, prin- 

zând legătura cu Virgiliu şi, destupând astfel împotmolitele izvoare de simţire pentru 
natură, să fructifice acest sentiment în creaţiunile literare. 

Așadar, dacă,! privit numai în cercul literaturii moderne, romantismul poate 
fi considerat că aduce un element nou prin cultivarea sentimentului naturii, privit 
însă în perspectiva literaturii universale, el nu face altceva, decât să reactualizeze 
una din preocupările majore ale clasicismului antic, care, dela Renaștere și până în 
secolul al XVIII-lea, încă nu fusese repusă într'o demnitate deplină. 

Elementul cu adevărat nou, pe care-l introduce romantismul în literatura uni- 
versală, nouă ne pare că este altul şi anume: afişarea unei noui atitudini sufleteşti 
a omului în faţa vieţii, atitudine necontormistă; aceasta din punct de vedere uman, 
iar, sub unghiu literar: sensibilitatea, adâncită până în substratul obscur al emo- 
ției, privită ca un izvor central al creaţiunilor literare. Cultul pasiunilor neîngră- 
dite se opune unei luminozităţi raţionale anterior cultivate și unei simetrii sufleteşti 


făcute, nu născute. 

Reintegrarea naturii în universul literar, efectuată de romantism, realizând o 
justă restitutio in integrum, deslănţuie un al doilea val de entusiasm creator, după 
acela al Renaşterii, pe care neoclasicismul îl temperase încingându-l în canonul 
său rigid. 

* 
* * 

Prin efectele ei de lumină astrală, prin emoţiile trezite de colorile podoabelor 
pământului, prin paralelismul dintre viaţa sa înjugată sub legea anotimpurilor şi 
dintre viaţa umană stăpânită de sentimentul trist al trecerii, natura a oferit proas- 
petele sale inspiraţii noului elan creator. 

Intrată din nou în literatură acum două veacuri, natura a fost necurmat un 
izvor de îecunde realizări şi ea nu va lipsi niciodată, până Ja sfârșitul acestei culturi 
europene, să ofere inspiraţiei poeţilor, ca pe o rodie de aur, ispita luminilor selenare. 


Intre marii romantici ai lumii, Eminescu nu putea rămâne mut la chemările 
frumuseţilor naturale. Dimpotrivă, inima poetului bate necontenit pentru ele. As- 
trele, pădurile desfăcute în luminişuri, anotimpurile, întinderile însingurate ale mărilor 
mişcătoare, luminile boreale, nimic din ceeace entuziasmează, deprimă, înalță, întu- 
necă și orbește în splendoare simţirile noastre, nu lipsește din opera poetului. 

Fiecare poet selectează din natură acele elemente, care sunt în măsură să 
constituie stări expresive ale sutletului său. Goethe ne prezintă o natură scăldată în 
puritatea din zilele dintâi ale creaţiei. Reiner Maria Rilke subliniază prin decorurile 
cosmice ale toamnelor sentimentul de însingurare al omului şi luminează fiorul reli- 
gios al existenţelor. Coşbuc, în optimismul lui robust, se complace satistăcut în îm- 
părăţia calmă a nopţii de vară. Octavian Goga vede în toate locurile stația păti- 
mirilor româneşti. Nichifor Crainic simte viaţa spirituală gâlgâind sub glie, vede 
suiletul întlorit peste ogoare, adulmecă, în orizonturile incendiate ale depărtărilor, 
chemări către o ţară a luminii. Lucian Blaga ispiteşte, în muchiile şi în ondulaţiile 
naturii, semnele magnetice ale misterului. 

Dacă ne referim la poesia lui Eminescu, nu putem sintetiza mai lapidar afec- 
țiunea lui pentru colorile cerului și ale pământului, decât așa: poetul trăeşte orgi- 

astic natura. Nici un sentiment nu ajunge la preaplinul său tără substanţa vitală a 
naturii, nici o idee nu se așează undeva mai bine, decât în sidetul sclipitor al cos- 
mosului. Pentru opera sa poetică, natura este ca o fatalitate. Natura este singurul 
mod concret dea îi în viață. Printre splendorile ei, poetul hoinăreşte fără grije, se 
bucură de prietenia ei plină de sens, ochiul lui se reazimă peste frumuseţile necu- 
prinse, urechea i se înfioară de armoniile murmurate, iubirea înfloreşte fericită sub 
umbroasele crengi înflorite, tristeţile se pierd în depărtările mărilor neadormite; 
durerile se leagănă în coamele neliniștite ale pădurilor, odihna intimă o găsește 
poetul în îrăţească îmbrăţișare cu pământul prietenos. 

Poesia eminesciană este un imens tabloual naturii. Dacă ar sta cineva să so- 
cotească versurile sale toate, ar descoperi că mai mult de jumătate sunt pline de 
momentele cele mai expresive ale vieţii naturale, Din acest punct de vedere, între 
marii lirici ai lumii, Eminescu ocupă un loc primordial, concurat numai de Goethe. 

Pe această linie a simțului pentru natură, poesia eminesciană se leagă indi- 
solubil cu poesia populară. Alături de alte puncte de contact, unele mai de supra- 
iaţă, — cum sunt cele formale —, altele mai adânci,— cum sunt cele de concepţie—, 
dragostea pentru natură constituie veriga cea mai puternică, prin care Eminescu se 
leagă de trunchiul creaţiunilor folclorice. 


Poetul prinde legătura între natura surprinsă în anumite moduri ale ei de ex- 
presie și între suiletul său colorat de diverse tonalități, afective sau meditative. In 
această periectă îngemănare, putem identifica — recunoaştem : oarecum arbitrar şi 
şcolăresc — treptele unei game descendente, dela suprafața către adâncuri. Nevoia 
de metodă, în această încercare, ne face să căutăm a ilustra aceste momente, defi- 
nindu-le lapidar și exempliticându-le cu texte. 

Trecem peste sclipirile metatorelor şi ajungem la a da treaptă : natura des- 
crisă peniru ea însăşi. Eminescu nu iubeşte pastelul independent. El obişnueşte să 
pregătească însă cadrul marilor întâmplări prin grandioase tablouri de natură. 

Intâmplările epice din basmul lui Calin și al îrumoasei fete de împărat se des- 
făşoară pe scenă numai după ce s'd ridicat cortina acestui catren : 


„Pe un deal răsare luna ca o vatră de jăratic, 
„Rumenind strâvechii codri şi castelul singuratic 
„Şi-ale râurilor ape ce sclipesc fugind în ropot. 
„De departe'n văi coboară tânguiosul glas de clopot“; 


pentru ca să-și aile îinalul în cel mai izbutit tablou de natură din poesia româ- 
nească, al cărui început îl transcriem : 


„De treci codrii de aramă, de departe vezi albind 
„Şi-auzi mândra şlăsuire a pădurii de argint ; 
„Acolo, lângă isvoare, iarba pare de omăt, > 
„Flori albastre tremur'ude în văzduhul tămâiet ; 


. . ' . . . . . . . . . . . . . . n, «. 


„Jar prin mândrul întunerec al pădurii de argint 

„ Vezi isvoare sdrumicate peste pietre licurind. 

„Ele trec cu harnici unde şi suspină 'n flori molatic, 
„Când coboară 'n ropot dulce din tăpşanul prăvălatic. 
„Ele sar în bulgări fluizi peste prundul din răstoace, 
„In cuibar rotind de ape, peste care luna zace. 

„Mii de fluturi mici, albaştri, mii de roiuri de albine 
„Curg în râuri sclipitoare peste flori de miere pline; 
„Umplu aerul văratic de mireasmă şi răcoare 

„A popoarelor de muşte sărbători murmurătoare. 


Acelaș procedeu îl folosește poetul în Scrisoarea 1: încadrarea unui fond de idei 
între cele două tablouri identice ale luminii selenare, aşezate la începutul și la 
sfârşitul poesiei. 

La începutul Scrisorii III-a, universul întreg se perindă magniltic prin visul Sul- 
tanului. Siârşirul poesiei nu mai are însă simetricul tablou de natură. 


Descriind-o pentru ea însăși, Eminescu preferă o natură încremenită sau uşor 
legănată în aceeași mișcare neschimbată : tot o formă a staticei. Din această în- 
mărmurire a naturii, poetul scoate un neistovit efect poetic. Sensibilitatea coloristică 
a poetului este inepuizabilă, de unde răsare puternic sentimentul prospeţimii : natura 
este strălucitoare ca în prima zi a creaţiei. 


Ajungem la al treilea mod de contemplare a naturii, unul specitic romantic: 
natura cuib de visuri. Fantasia este motorul acestui moment, identificat direct de poet: 


„Fantasie, fantasie, când suntem numai noi singuri, 
„Ce ades mă porți pe lacuri şi pe mare şi prin crânguri . 


Descoperim acest moment în mai multe poesii. In „Lacul“, natura oferă cadrul 
său magic, oarecum detaşat de spiritul poetului. Pe marginea lui, îndureratele amin- 
tiri ale iubirii defuncte se deapănă în voe, 


Anotimpurile sugerează, fiecare, sentimente adequate ; vara se deschide ca un 
paradis al dragostei pline şi fericite. „Sara pe deal“ iubirea se împlinește cosmic, 
Amintirea vremurilor fericite ale iubirii poartă suiletul poetului către bogata vege- 
taţie de lăstăriş din miezul de vară al „Florii albastre“. 


Sentimentul dramatic al visului de iubire iremediabil destrămat se armonizează 
desăvârșit în viziunea dezolantă a unui final de toamnă: „Dece nu-mi vii“. 

Frăţietatea aceasta dintre viața interioară a poetului și speciticele momente ale 
vieţii naturii se adâncesc până la o intimitate de nedesfăcut. Legătura începe să 
devină organică : natura creşte în versurile poetului ca un peisaj interior. Un strigăt 
disperat, dar rătăcit, al singurătăţii şi al morţii, deşteaptă înlăuntrul nostru, în poesia 
plină de substanță romantică : „Peste vârturi“, răsunetul pierdut al cornului, în tă- 
cerile pădurilor scăldate în văpaia rece a lunii: 

„Mai departe, mai departe, 
„Mai încet, tot mai încet, 
„Sufletu-mi nemângâiet 
„Îndulicind cu dor de moarte“. 


Drumul către esenţial s'a deschis: poetul solidarizează natura cu propria lui 
condiție interioară, De aici înainte, poetul apare pur şi simplu ca un ţărân, din geniul 
căruia cultura nu i-a putut stinge proaspăta și aprinsa lui simţire de îrăţietate cu 
viaţa cosmică. Poetul nu e decât un sâmbure de conştiinţă, amestecat însă substanţial 
în clocotul de viaţă universală, care se deslănţuie din pământ, din ape și din aștri. 
Deaceea preaplinul său sufletesc se revarsă nestingherit, indiferent dacă peisajul ex- 
terior se potrivește lăuntrului său. Sentimentele sale găsesc în mișcările naturii pre- 
texte de amploare. Iubirea sa scapără electric la simpla bătaie a ramurilor în geam 
cortegiul gândurilor se mişcă simetric cu umbletul norilor de deasupra; stingerea 
iubirii se îndeplinește adequat într'o perspectivă alburie de nori. Detaşarea poetului 
de condiţia mizeră a lumii, desmărginirea lui, se întâmplă paralel cu prăbușirea 
luceferilor în adâncurile văzduhului, printre cascadele de stele. (Vezi, respectiv, 
poesiile : „Și dacă ramuri“, Trecut-au „ani“, „De câte ori, iubito“, „Luceatărul“). 


Această împlinire lăuntrică dintre poet și natură se coboară într'o tainiță mai 
intimă. Poetul şi natura se iubesc realmente cu un puternic sentiment erotic pe care 
natura i-l şopteşte poetului în vibrante imprecații. 


„O rămâi, rămâi la mine, 
„Te iubesc atât de mult. 
„Ale tale doruri toate 
„Numai eu ştiu să le-ascult“. 


Mai mult încă, moartea, această cea mai tulburătoare experienţă spirituală a 
omului, Eminescu nu o doreşte orânduită dincolo de cadrul cosmic. Independentă de 
natură, ideea morţii îl înspăimântă și îl torturează până la disperare. 


„Pierdut e totun zarea tinereţii 
„Şi muld-i gura dulce-a altor vremuri, 
„lar timpul creşte'n urma mea... Mă'ntunec“. 


Impăcarea cu moartea vine însă nesilită, dorită chiar, în ambianța grandioasă, 
a naturii. Mereu reluata temă a morţii, în infinitele variaţii ale poesiei „Mai am un 
singur dor“, ne dă imagina puternică a unei reale satisfacţii spirituale a poetului; 
care a trecut triumfător, la brâţ cu natura, dincolo de pragul ultimei clipe a vieţii, 
în moarte. Grija meticuloasă, cu care Eminescu îşi compune decorul thanatic, adu- 
nând elemente vizuale şi acustice din viaţa stihiilor, bucuria cu care simţim că 
poetul se aşează în odihna eternă pe umerii pământului, solidaritatea elementelor 
cosmice, care însoțesc ultima trecere a lui, ne dau ideea puternică a rudeniei între 
motivul popular al „Mioriţei“ şi cadrul morţii eminesciene. 

Așadar poetul își leagă toată cascada lui de sentimente şi de idei, dela cele 
mai banale, până la sunetul grav de orgă al morţii, într'o indisolubilă solidaritate 
cu podoabele pământului și cu tremuratele astre de deasupra. 


Până acum poetul a stat singur, numai cu inima și cu conștiința sa, să vibreze 
în faţa naturii. Opera poetică eminesciană ne prilejueşte însă descoperirea unor 
intuiţii mai cuprinzătoare în contemplarea vieţii paralele dintre om și natură. Poetul 
lărgeşte conceptul de afinitate a vieții cu natura, dela dimensiunea particulară a 
individului, mai întâi la aceea comunitară a naţiunii şi, apoi, la una universală a 
umanității. Să ne explicăm. 'Avem în literatura română un exemplu clasic — acela 
al poesiei lui Octavian Goga — unde natura apare ca un peisaj naţional. Eminescu 
nu e străin de o atare înțelegere a naturii. Nu vorbim de mediul cosmic eminescian» 
care apare ca un paradis! românesc. Ci de angrenarea colectivităţii umane în viața 
naturii româneşti — atât numai că ea nu ocupă un loc prea întins în opera lui. Di- 
mensiunea restrânsă a spaţiului este insă desăvârșit compensată cu încordarea lăun- 
trică închisă în cele câteva rime. Un prim loc, în care natura respiră viaţa naţiunii 
locuitoare, într'o solidaritate de viaţa şi de moarte, îl întâlnesc în cuvintele lui 
Mircea, către cotropitorul Baiazid; 


p.„. Tot ce mişecăn țara asta, râul, ramul, 
„Mi-e prieten numai mie, iară ţie duşman este , 
„Duşmăânit vei fi de toate făr'a prinde chiar de veste“, 


Al doilea loc, unde natură suspină durerile neamului nostru, într'o dramatică 
luptă cu moartea, îl aflăm în „Doina“. — Aci spaţiul românesc se încheagă geografic 
între hotarele așezate de Dumnezeu poporului român: dela Nistru până la Tisa. 

Sensul universal al comunităţii de viață între natură şi umanitate izbutește 
poetul să-l ilustreze în acea bijuterie a literaturii tuturor timpurilor, care este „Ce 
te legeni codrule“. Aci, intuiţia poetică a lui Eminescu a dat o desăvârșită lovitură 
de sondă în inimă ontologiei: acolo unde viaţa începe să se nască pentru lumea 
creaturală. Dela Aristotel și până astăzi, natura a fost privită ca o realitate cu totul 
detașată de soarta omului. Linia de cugetare platonică presimţise adevărul — care 
era altul —, iar creştinismul venise să afirme dogmatic ideea obârșiei comune a 
vieţii umane și cosmice, Intre filosofii existenţialişti, Berdiaefi a exprimat în modul 
cel mai pregnant această idee în propoziţiune filosofică. Format la o școală filosofică, 
ce mergea pe linia aristotelică de cugetare : Kant, Schopenhauer, Eminescu a intuit 
totuși, prin poesie, acest adevăr de ontologie: că omul și natura, în rădăcina lor 
ultimă, sunt angajaţi în aceeași traectorie a unui destin comun. Acest adevăr îl ex- 
primă el în poesia „Ce te legeni codrule“.. Ideea uu merge însă în trecut, către 
tulpina comună a obârșiei de viaţă, ci, utilizând elementul poetic al celui mai ge- 
neral sentiment omenesc, sentimentul trecerii, al îmbătrânirii, al apropierii întiorate 
a morţii, prelungește umbrele, pe care acest adevăr le aruncă, lungi, către viitor, 
Poetul, simbol al întregii omeniri, presimţind, în legănarea neprovocată a crengilor 
codrului, tremurul de inimă al întregului cosmos în fața sfârșitului,i se adreşează: 

„Ce te legeni, codrule, 
„Fără ploae, fără vânt, 
„Cu crengile la pământ ?* 


provocând patetica mărturisire a codrului, din restul poesiei, Graiul codrului exprimă 
nu numai sentimentul întregii naturi, dar și credinţa adâncă a poetului și, deci, a 
noastră, a tuturor oamenilor de sub soare, identificând deopotrivă una din pietrele 
din temelia vieţii spirituale a lumii: vremelnicia ei. 


Socotim a îi arătat, pogresiv, cum s'a comportat simţirea poetului în faţa na- 
turii, începând dela contemplarea ei distanţată și coborând sistematic până la des- 
coperirea destinului comun de desubt, pe care se reazimă âfinitatea de deasupra: 

Am încercat fără zăbavă ca, undeva, în această înşirare de relaţii dintre inima 
poetului și inima naturii, să aşezăm cea mai izbutită poesie din literatura română: 
„»Somnoroase păsărele“, dar mărturisim că ne-a fost peste putință. „Somnoroase pă- 
sărele“ este o poesie unică. Amestec în doze perfecte de sensibilitate discretă și 
idee a liniștei sugerată prin decorul paşnic al naturii ce se pregăteşte să adoarmă 
în hamacul amurgului, de un lirism blând care se prelungește la infinit pe sub cupolă 
suiletelor noastre, „Somnoroase păsărele“ închide, în sideiul formei sale fără cusur, 
emoția contemplaţiei poetice supreme, ce izvorăște nesecat, deapururi, din substanța 
eternă a poesiei,pure. 

CE TE LEGENI.... 


Ce te legeni, codrule, 

Fără ploaie, fără vânt, 

Cu crengile la pământ ? 

— De ce nu m'aş legăna, 
Dacă trece vremea mea! 
Ziua scade, noaptea creşte 
Şi frunzişul mi-l răreşte. 
Bate vântul frunza 'n dungă, 
Cântăreţii mi-i alungă ; 
Bate vântul dintr'o parte — 
larna-i ici, vara-i departe. 
Şi dece să nu mă plec, 
Dacă paserile trec ! 

Peste vârf de rămurele 
Trec în stoluri rândunele, 
Ducând gândurile mele 

Şi norocul meu cu ele. 

Şi se duc pe rând, pe rând, 
Zarea lumii 'ntunecând 

Şi se duc ca clipele 
Scuturând aripele 

Şi mă lasă pustiit 

Veştejit şi amorţit 

Şi cu doru-mi singurel, 

De mă 'ngân numai cu el! 

GENEZA ACTIVITĂȚII IDEOLOGICE 
A LUI MIHAI EMINESCU 


de OCTAVIAN NEAMŢU 


1. Peregrinările ardelene 


„Intâmplarea m'a făcut ca, din copilărie încă, să 
cunosc poporul românesc din apele Nistrului înce- 
pând, în cruciş şin curmeziş, până în Tisa şi”n 
Dunăre“... 

i M. Eminescu 


Adolescent, Eminescu vagabondează, cu suiletul dornic de-a cunoaște neamul 
românesc în toate chipurile lui, timp de vre'o 3 ani prin Ardeal. 

Pentru mulţi timpul acesta de „hoinăreală“ nu este decât semnul trădător al 
unei firi nedisciplinate şi „romantice“, cu porniri, vădite, spre inutile aventuri, din 
imposibilitatea de adaptare la o muncă disciplinată. 

In realitate nu era tocmai așa. Inainte de a porni, pribeag, pe drumuri tran- 
silvănene, adolescentul Mihai Eminescu îşi apropriase în școală învăţătura româ- 
nească, din suilet smulsă, a lui Aron Pumnul, dascălul său bucovinean. lar ceeace 
cu deosebire l-a îndemnat la vagabondările lui din Ardeal, a fost nevoia intens 
simțită de sufletul său, cu excepţionale trăsături, de a cunoaşte intuitiv neamul 
românesc, în limba, în obiceiurile, în simţirea lui proaspătă și vie, nemijlocit, dela 
suilet la suflet. 

In faţa Blajului, el are această elocventă exclamaţie: „Te salut din inimă 
Roma-mică. Iţi mulţumesc Dumnezeule, că m'ai ajutat s'o pot vedea“ !. Se cuprinde 
aci întreaga voinţă intenţionată şi dorinţă clar simțită, a lui Eminescu de a „vaga- 
bonda“ în Ardeal. El l-a cutreerat cu scop, nu din bicisnică pornire de adolescent 
aventuros şi romântic. 

In aceste drumuri ale sale, el a profitat ca experienţă de viaţă, ca intuire a 
naţiei şi problemelor sale şi ca talent scriitoricesc, dovadă — mai târziu — persona- 
litatea sa puternică și complexă, opera sa politică și limba scrierilor sale poetice. 

In faţa împrejurărilor ardelene, el venea cu o puternică intuiție a faptelor, 
unită cu o mare putinţă de interpretare a lor, vădite într'un suilet receptiv şi cu — 
poate nu prea întinse, dar — temeinice cunoştinţe asupra Românilor. 

Un argument mai mult — dar în altă ordine de idei — în contra motivării 
acestor vagabondări prin simpla fire aventuroasă presupusă în poet, găsesc în părerea 


1. v. D. Murăraşu: Eminescu. Scrieri politice, pag. V. 

Prof. G. Bogdan-Duică !, sprijinită pe manuscrisul Academiei Nr. 2255 că — „M. 
Eminescu a plecat de-acasă, în lume, fiindcă simţea: 1) că tatăl său nu l-ar putea 
susține, până la capăt la carte; 2) fiindcă își părea o sarcină unei familii cu trai greu“. 
Afirmația aceasta pare plină de adevăr, ţinând seama de firea lui mândră și hotărîtă. 

In drumul străbătut de Eminescu în Ardeal cu trupa lui Pascaly, reconstituit 
tot de G. B. — Duică?, el cunoaște Braşovul, Sibiul, Lugojul, Timişoara, Oraviţa, 
centre ale românismului ardelenesc, însetat de gând şi vorbă românească, cetăţi 
vechi, cari primesc pe „teatraliştii“ lui Pascaly cu flori şi entusiasm 
„Drumul făcut de trupă în Transilvania, în anul 1868... a fost întâia excursie de 
mare propagandă artistică şi naţională prin Ardealul amorţit“. In privinţa lui 
Eminescu, migraţia aceasta din Maiu, lunie, lulie, August 1868 a pus temelii serioase 
la cunoașterea vieţii românești, a poporului și a păturii culte 3! 

Importanţa acestei influenţe şi acestor impresii timpurii, o vom înţelege, în 
reala ei valoare, ţinând seama de consideraţia psihologică, a prezenţei lor tocmai 
în epoca, de fermentație sufletească, a adolescenţei. Școala Blajului, patriotismul 
neîntricat şi naționalismul convins al întregului Ardeal românesc, entusiasmul cald 
şi cuceritor al bănăţenilor, apostolatul politic al „intelighenţei” şi cărturarilor, cură- 
ţenia obiceiurilor și portului, robusteţea poporului, vigoarea, plasticitatea și pito- 
rescul limbii, sunt lucruri cari au pătruns adânc în mintea şi sufletul lui Eminescu, 
întipărindu-se — prin împrejurarea vârstei — definitiv. 

Ele au contribuit, ca prim moment, la îndreptarea lui spre lupta ideologică. 
Noi împrejurări vin să se adauge în acelaş sens. 


2. Anii de studii 


„La Viena el a trăit în mijlocul tinerimii române 
din întreg imperiul habsburgic. Tinerime săracă, 
fără mare înlesnire la vorbă şi la gesturi, aşezată 
la cap, serioasă şi muncitoare, tinerime ce n'a avut 
şi nu are alt cult decât naționalismul cel mai curat. 
Acolo... mai ales acolo un Eminescu trebuia să 
devină ceeace a devenit: un entusiast apărător 
al fiinţei româneşti“. 

Aurel C. Popovici 
„Naţionalism sau democraţie“ 


În toamna anului 1869 Eminescu este la studii în Viera. In această epocă se 
desprind, ca fundamentale, în privinţa înrâuririi personalităţii şi ideilor sale, două 
grupe de fapte: a) ambianța ardelenească și prietenia cu Slavici ; b) atmostera 
ideologică universitară a centrelor culturale austriace și germane. 

Epoca de subiectivism, neprecizie spirituală, începuturi de cristalizări sutleteşti, 
entusiasm tineresc și idealism neînfrânat, a trecut. Experienţe multiple au precizat, 


1. G Bogdan Duică: Multe şi mărunte despre Eminescu, în „Viaţa Românească“, a. XVI. V. LIX 
2. Op. sit., loc. cit. 
3. Op. cit. loc, cit. 


PI, 


www.dacoromanica.ro 


format şi adâncit trăsături multe; personalitatea lui Eminescu se întregește şi 
câştigă în profunzime prin : atitudini interioare hotăritoare pentru manifestările lui 
ulterioare, observare atentă şi obiectivă a realităţilor și— un necesar și util — bun 
simţ practic. Personalitatea lui ia forme stabile și, în curând, definitive. Ideilor, 
născute cu ani în urmă, în atmosferă de înflăcărare a primei adolescenţe, le pune 
în faţă construcţiile îndelung gândite și severe în rigurozitatea lor științifică, ale 
cugetătorilor cari determinau atmosfera filosofică a vremii. lar ceeace, adolescent 
înţelesese, mai mult cu sufletul, din durerile și pătimirile Ardelenilor, află, acum, pe 
larg din gura tovarăşilor de studii. 

Mintea și sufletul său sunt locul unui proces cu avântată desbatere, în care 
ideile și stările sale sufletești se precizează, se limpezesc și se orânduesc armonic 
şi unitar. 

Tinerii ardeleni în mijlocul cărora trăia Eminescu la Viena, aduceau acolo o 
atmosieră pe care el o cunoștea. O aprecia însă acum cu alte posibilităţi de inter- 
pretare şi valoriticare. Generaţiile noui ardelene s'au format, zeci de ani de-a- 
rândul, din porunca momentului istoric, în disciplina aspră a naţionalismului şi s'au 
călit în lupte politice şi revoluţii. Sprijinitorii mişcărilor revoluţionare, ale Româ- 
nilor ardeleni, pornite mai totdeauna din rândurile cărturărimii, erau mereu tinerii 
„Studenţi“ ardeleni. Ei porneau la studii, convinşi de datoria de-a se pregăti 
temeinic, pentru afirmarea, indiscutabilă, a superiorității morale a naţiei şi pentru 
a fi, la rândul lor, conducători vrednici şi destoinici ai ei, Acasă se formau într'o 
atmosferă caldă de patriotism înţelept şi hotărît și deprindeau munca temeinică și 
disciplinată, precum şi preocuparea cu problemele sociale și politice ale naţiei. 

Astiel i-a cunoscut Eminescu în Viena. Dragostea lui pentru ţara lor își avea 
începuturile în anii adolescenței. Acum, el se documentează asupra împrejurărilor 
politice, îşi fixează atitudinea faţă de ele și începe să scrie articole luminoase asupra 
orientării politice a Românilor ardeleni, căci vremea realizărilor ideologice începe. 

Ardealul îl preocupă, deacum înainte, constant, din două puncte de vedere: 
1) politica Ardelenilor şi 2) rolul regenerator al Ardealului în cadrele naţiei româneşti. 
| Dintre nouii camarazi, Eminescu se apropie mai ales de Ion Slavici, a cărui 
fire chibzuită, ordonată şi harnică, îl atrage în mod deosebit, cu atât mai mult cu 
cât se potriveau în ideile privitoare la orientarea „României June“. Slavici a fost 
desigur principalul informator al lui Eminescu asupra politicei Ardelenilor, pe care 
el o cunoştea din proprie experienţă şi fiindcă se ocupau de ea. 

Din aceste legături cu problemele Ardealului şi oamenii lui, se desvoltă la 
Eminescu şi reimprospătarea dragostei pentru trecutul lor și pământul de unde 
veneau, evidente, în „Geniu Pustiu“. 

Constantele preocupări politice ale lui Eminescu, isvorite din necesităţile 
personalităţii sale și desvoltate prin atmosfera spirituală în care trăia, l-au dus la 
nevoia de a se documenta și teoretic asupra problemelor sociologice, economice, 
ori politice, de care se lovea. 

In vremea la care se găsea el acolo la Viena, era înfloritor un mediu literar 
de nuanţă socialistă, la a cărui propăşire contribuia, nu numai atmosfera generală 
a vremii, ci și activitatea academică a Profesorului Lorenz Stein. In aceiași vreme 

protesau, pornind dela alte consideraţii filosofice şi agitând ideile şi lumea nouă a unui 
jurist ca Rudolf v. Ihering ori Prof. Stern. Spre aceștia sa îndreptat și ?Eminescu. 
El nu asculta atât cursurile de filosofie, specilitatea lui, ci — în dorinţa unei temei- 
nice documentări — tot ceeace se lega de preocupările sale. La fel face și în anii 
următori când trece la Berlin şi Charlottenburg, când ascultă şi pe Prof. Diihring, 
care—între altele — vorbeşte și despre concepția istorică şi despre hegelianism (1873). 

In acești ani de studiu (1869 — 1874) Eminescu își câştigă o cultură bogată, 
bine asimilată, cu noţiuni temeinic lămurite, ceeace îi va înlesni mai târziu un scris 
documentat şi substanţial, precum şi o sigură fundamentare teoretică pentru poziţia 
pe care stătea. 

Ideile pe cari le câștigă Eminescu în anii săi de învăţătură, îl înrâuresc, dar 
la rândul său el le dă o înţelegere adânc personală, evidentă în opera sa sociologică 
şi politică. 

In epoca petrecută la universităţile austriece şi germane, se plasează: ideile 
şi punctele de vedere asupra Ardealului, pregătirea teoretică şi precizarea trăsătu- 
rilor de maturizare a personalităţii. Stilul acesteia, pe planul realităţilor sociale, 
cari rămân mereu preocuparea fundamentală, este acel al unui militant, lucru vădit 
probat şi intensiticat în momente ulterioare. 


3. Putna. 


„Multe din cele ce s'au petrecut în urmă, mai 
ales în Ardeal şi Bucovina, sânt urmări ale acelor 
frământări. In deosebi multe din faptele lui Emi- 
nescu şi din scrierile lui ar rămâne neinţelese, 
dacă n'am ţine seamă de sbuciumările prin care 
a trecut el când cu silinţele lui de a pune la cale 


congresul dela Putna“. pd 
Ion Slavici: „Amintiri“. 


Ideea sărbărei și congresului dela Putna, sa zămislit în cercurile studenţilor 
Români din Viena, grupaţi în societatea academică „România Jună“, sub chipul unei 
manifestaţiuni de gând şi suflet românesc la mormântul voevodului Ștefan cel Mare. 
In calea ei spre realizare, ideea a întâmpinat rezistenţă, dictată de interese politice 
la Viena, şi neînțelegere regretabilă, acasă la noi. Lipsită de activitatea, ce n'a ţinut 
seama de nici-o oboseală, a lui Eminescu şi a lui Slavici, desigur întrunirea, de 
suflet românesc, dela Putna, în 1871 — n'ar îi avut loc niciodată. 

Eminescu s'a străduit pentru înfăptuirea ei, deoarece iși dădea seama de 
adâncile și bogatele ei consecinţe pentru consolidarea unităţii spirituale a naţiei. 
Ideea sărbării, cu caracterul ce i-a fost dat voit şi prin forţa împrejurărilor, se 
încadrează perfect în modul său de a gândi politiceşte. 

Ea este consecinţa credinţei lui Eminescu în nevoia și eficacitatea făptuirei 
energice și convingerei sale în însemnătatea unităţii spirituale a unei comunităţi. 
Intr'un text eminescian, revelant pentru multe din ideile pe cari le hrănia Eminescu 
acum, găsim exprimate clar și una și cealaltă din ideile indicate: apărându-se de 

acuzaţia lipsei de patriotism, el zice: „fiind înşişi în vârsta ideilor, măsura patrio- 
tismului nostru va îi dată de faptele, pe cari vom avea ocaziunea de a le împlini 
în viitor“... 1. La îel, reiese tendința lui spre acţiuni hotărite, din articolele pe cari 
le scrie privitor la politica Românilor ardeleni. Dar dovada cea mai evidentă a 
acestei credinţe, a dat-o Eminescu însuși prin sforțările depuse, cu entusiasm şi 
chibzuială, pentru organizarea adunării. 

Pentru el, ea avea sa aducă un îndoit folos sufletesc: determinarea unei 
orientări spirituale pentru generaţia tânără, căreia-i aparţinea şi el şi un început 
de uniticare suiletească a naţiei întregi. Eminescu era convins că îrecările din viaţa 
politică la Români nu-şi au causa lor pe atâta în interese personale (precum o 
susţin unii), ci mai mult în profunda sciziune dintre direcţiunile pe care au apucat-o 
unii de-oparte, alţii de alta“, iar ,... pentru a nu se perpetua, moşteni şi mări 
acest rău, generaţiunea, tânără are trebuință de o singură direcțiune spirituală“ și 
„Încercarea de-â organiza viaţa viitorului va putea fi făcută de către junimea română 
cu ocaziunea foarte nimerită a serbarii dela Putna”2. In concepţia sa și în linia 
ideilor cari formează baza cugetării sale, — precum aceea că: „viitorul e conti- 
nuârea, în cazul cel mai bun rectificarea trecutului“ şi că „generațiunea ce crește 
are şi ea datorii de înplinit precum le are fiecare generațiune, ce se înțelege pe 
sine însăşi“ şi mai des că: „trebuinţa cea mai mare.....ar fi osingură direcţiune a 


spiritului“ — întrunirea în „interiorul ei are să cuprindă germenii unei desvoltări 
organice“, ce ar fi astfel „o încercare de a organiza viaţa viitorului“ 3. 


Intrunirea dela Putna se dovedește astiel ca o necesitate şi aproape o con- 
diție a bunei desvoltări ulterioare a naţiei, iar ecoul ei „ar îi o dovadă mai mult 
cum că ea a fost cuprinsă în sufletul poporului românesc și s'a realizat pentru-că 
a trebuit să se realizeze“... cum scrie Eminescu în scrisoarea către Dumitru Brătian * 9, 

In toate acestea, rolul imens al lui Eminescu — organizarea și desprinderea 
sensului — se reduce după concepţia sa doar la „tormularea ideilor și trebuinţelor 
esistente ale poporului“ căci trebue să ne lăsăm „conduşi de curentul ideilor naturii“ 

Serbarea dela Putna înseamnă deja un pas înspre realizare. Cu 'împrejurarea 
acestei întruniri, formulează Eminescu afirmaţii pe cari le vom regăsi mereu și se 
conturează altele pe cari le va relua. 

Intrunirea îl aduce pe Eminescu în mijlocul frământărilor de-acasă, â căror 
lămurire şi soluţionare, o vede în unitatea de direcţie spirituală, în linia ideilor 
naţiunii, ceeace va căuta, neostenit și statornic, să facă și el. 

Din faza de formulare şi precizare de atitudine, Eminescu a trecut cu întru- 
nirea aceasta în cea de militant. 

Odată pornit, chemarea lui de „formulare a ideilor și trebuinţelor esistente 
ale poporului“ îl va mâna neîncetat spre noi și noi lupte, determinat de realităţile 
sociale in mijlocul cărora s'a găsit în epoca la care sa întors în ţară. 


1. ]. Scurtu: M. Eminescu, Scrieri politice şi literare, v. I, p. 17. 
2. Op. cit p. 20. 

3. Op. cit. p. 417 —418. 

4. Op. cit. p. 420. 

4. Starea socială 


„Azi ţăranul scade pe zi ce merge, proprietarul, 
ale cărui interese sunt identice cu ale ţăranului, 
asemenea ; bresle nu mai avem, negoţul încape pe 
mâni străine, încât mâine să vrem să vindem ce 
avem, găsim cumpărători streini chiar în ţară, şi- 
om putea să ne luăm lucrurile in spinare şi să 
emigrăm la America“, 

Mihail Eminescu 


Prin 1874 Eminescu se întoarce în ţară. Procesul de formaţie al personalităţii 
sale era în acest timp stârșit. Imprejurarile sociale din ţară îl găsesc stăpân pe sine, 
neputincioase în a-l deruta. Lui Eminescu îi stă în putinţa sa le privească critic, 
să ia atitudine îaţă de ele și să afirme un mod de organizare a lor. 

Anii întoarcerii lui Eminescu în ţara sunt, în prefacerile lor, sub înrâurirea 
fenomenului social de mare importanța, care a fost; împroprietărirea dela 1864. 
Acest fenomen este „consecinţa directa a pretacerilor sociale și politice petrecute 
în epoca dela 1848, prin înlocuirea formelor noastre sociale vechi, cu cele moderne 
burghezo-capitaliste, transformare ce ne-a găsit absolut nepregătiţi s'o trăim. 
Totuși transformarea petrecuta a fost inevitabila, căci: „și condiţiile economice 
sociale rezultate din legăturile cu occidentul european; şi relaţiile culturale ; și 
necesităţile desvoltării capitaliste ulterioare ; și interesele conservării statului, înde- 
pendenţei naţionale și neamului însuși, toate reclamau introducerea instituţiilor 
liberalo-burgheze“ !. Dar, totuși ea a adus, pe seama tânarului nostru stat, rele 
profunde. Explicarea stă în faptul că, între instituțiile nou introduse și raporturile 
de producție ale societăţii noastre, între forme și fond, nu era nici o corelaţie, nici 
0 „concordanţă lăuntrică“. Noile forme au fost introduse neorganic, din spirit de 
imitație, sub sugestia transformărilor din Apus, în lipsa unei temeinice clase burgheze, 
cultă şi bogată. Dezacordul existent, a avut— în mod inevitabil— consecințe dezas- 
truoase. Clasa cea mai greu lovită îu țărănimea, deși reforma adevărată ar îi trebuit 
s'o privească pe ea, scoțând-o din iobăgie. Cu introducerea instituţiilor liberalo- 
burgheze, ţăranii ajunseră din starea de iobăgie, în aceea mai rea de „neoiobăgia“, 
cum a caracterizat Gherea situaţia ţăranilor și a întregei societaţi românești, rea- 
lizată prin împroprietărirea dela 1864. In noul stat liberalo-burghez, restabilirea 
relaţiilor de producţie iobăgistă, era impusă sub sancţiunea decaderei statului. „Dar 
dacă s'au reintrodus relaţiile de producţie iobagiste, apoi era logic ca și instituţiile 
politico- sociale și relaţiile de drept tot cele vechi, feudale, să se reintroducă, 
pentrucă relaţii de producţie feudale alături de instituţii și relaţii de drept liberalo- 
burgheze, asta e o absurditate și un non sens aproape grotesc” ?. 

In această stare de absurditate a trăit statul român când a venit Eminescu 
în ţară. 

Clasa cea mai nenorocită era cea ţărănească; căci, „clasa muncitoare, ţără- 


1. Dobrogeanu Gherea: Neoiobăgia, p. 46. 
2. D. Gherea, op. cit. p. 71. 

nească, în acest dublu regim are din iobăgie desavantajul muncii silite, fără să aibă 
avantajele obligaţiilor boerești faţă de ea, iară din regimul capitalist are desavan- 
tajul unei libertăţi nețărmurite de exploatare fără să aibă avantajul unei adevărate 
libertăţi a muncii“ !. 

Mai rele insă decât această stare economică, a neiobăgiei, sunt urmările ei 
morale, culturale, juridice şi politice 2. 

Țăranul, — „sub mantia liberalismului“.... a fost pretacut iarăși într'un iobag“; 
„pe lângă regimul legal, s'a creiat un regim de ilegalitate“: administrația — „detes- 
tabilă și anarhică“, — proceda cu totul în afară de lege față de ţărani și tindea, 
prin forța împrejurărilor, să menție normele reale, neoiobăgiste, legile erau nepu- 
tincioase, căci ignorau cunoașterea condiţiilor locale şi erau făcute doar ca să dea 
o aparenţă de legalitate, abuzurilor; totul era la bunul plac al administraţiei; 
aceasta, în momentul în care și-a dat seama de imensul sau rol și de puterea sa 
„a început să se emancipeze și sa se constitue întrun corp autonom parazitar, sa 
practice exploatarea pe propriul său compt“; pe mâna acestei administrații era 
dat ţăranul. Totul avea un singur scop : înavuțirea—cu orice preţ—a unei burghezii. 

In acelaş timp, clasele superioare, organizau statul, creîndu-și o ocupație și o 
meserie din politică şi producând fenomenul social, dizolvant al politicianismului. 

Statul român are acum două categorii de clase: 

unele — noua burghezie comercială, financiară și întrucâtva industrială, înavu- 
țită prin noile împrejurări, precum și proiesiunile libere, profitoare prin politicianism; 

altele—ţărănimea neiobagă, răzeşii ruinați de administraţie, precum şi breslele 
nimicite — nemulţumite, exploatate și părăsite. 

Din structura sa, dar mai ales prin modul său de-a judeca stările noastre, 
Eminescu se îndreaptă spre aceste clase asuprite, devenind teoreticianul claselor 
pozitive ale societății româneşti, susținând o apărare în acelaș timp caldă, docu- 
mentată și pasionată, pentru ele 3. 

Faţă de vinovaţii şi profitorii acestei nenorocite situații el are biciuiri uci- 
gătoare, desvoltând, ca o argumentare convingătoare, teoria păturii superpuse *. 

Administraţia „detestabilă și anarhică“ — relevată de Gherea — e criticata de 
Eminescu cu o înverșunare formulată ca articole expresive şi de o impresionantă tarie, 

In privința „hipertrotiei legiuitoare“, Eminescu desvoltă moderne, științifice și 
drepte consideraţii asupra caracterelor necesare unei bune și folositoare legiuiri. 

Tot acestui moment i se datorește nota pasionala, polemică, ţinută de pam- 
tletar pe care o are Eminescu în cele mai multe din articolele sale, fără să neglijeze — 
totuși — nici un moment, temeinica argumentare teoretică, ce dă forța nesdrun- 
cinată a atitudinii sale. 

* 

Astiel se desvoltă ideologul Mihai Eminescu. Personalitatea lui se formează 

sub înrâurirea unor realități cu adânci posibilităţi determinatoare, 


1. Op. cit. 102. 
2. Op. cit. „Problema ilegalismului“, 


3. M. Eminescu: Articole politice, p. 100. 
4. Op. cit., p. 134. 

In momentul în care începe uriaşa lui luptă gazetărească, el este o persona- 
litate deplin formată, un om cu idei bine precizate, convins de însemnătatea acţiunei 
hotărite, animat de o mare pasiune pentru nație, crezând adânc în ideile sale, 
stăpân pe superioare posibilități de formulare în scris și formulări expresive, 
manuind un condei convingător. 

Un om cu 0 asemenea formaţie suiletească era sortit unei acțiuni de luptă 
socială şi pregătit pentru ea. Era indicat creerii unei ideologii. Ea a fost o chemare 
pentru Eminescu şi el a voit s'o îndeplinească. 

PESTE VÂRFURI 


Peste vârfuri trece lună, 
Codru-şi bate frunza lin, 
Dintre ramuri de arin 
Melancolic cornul sună 


Mai departe, mai departe, 
Mai încet, tot mai încet, 
Sufletu-mi nemângâet 
Indulcind cu dor de moarte. 


Dece taci, când fermecată 
Inima-mi spre tine 'ntorn ? 
Mai suna-vei, dulce corn, 
Pentru mine vre odată ? 

POEZIA IUBIRII LA MIHAI EMINESCU 


de MARIA MIHAI 


Iubirea, taină nepătrunsă, iluzie chinuitoare de care adesea se leagă lumina sau 
întunericul vieţii, se revarsă în valuri largi, în tonuri fin nuanţate în poezia emines- 
ciană. Prin noblețea simţirii sale, prin profunzimea gândirii şi înaltul sens dat iubirii 
pure, el poate să-i închine imnuri de evlavie, s'o cânte în turburătoare versuri, s'o 
înalțe prin accente de adâncă religiozitate, s'o nege, s'o blesteme. O caută în sfere 
de lumină, sau o aruncă în întunericul neclar al instinctului. O cântă în frumosul 
decor estival, în atmosfera parfumului de tei; o cântă în vraja amintirii pe margine 
de lac; o poartă în singurătatea codrului, în lumini de basm feeric. 

lubirea cântată de el e pură, e discretă, e tristă, răscolitoare de dureri și cu- 
cernice emoții. 

Eminescu, prin firea sa pribeagă, prin sensibilitatea neobișnuită, prin iubirea 
ideală îixată în cadrul sublim al naturii, este un romantic. Poezia iubirii sale, asu- 
pra căreia se răstrâng retlexele romantismului german, are ca început idealizarea 
femeii şi trece apoi prin momente bizare şi neprevăzute, de sigur în raport cu de- 
săvârşirea omului de geniu din sine, eterizându-se final în lumea astrală. Vom iden- 
tifica în poezia iubirii eminesciene, care cuprinde un imens număr de pagini din opera 
sa versiticată, o anume gamă a sentimentului. 

lubirea dintâi e tumultuoasă, pură, răsărită din imaginaţia poetului mai mult, 
decât din viaţa trăită. Trece apoi printr'o fază viguroasă, optimistă. Femeea e plină 
de bucuriile voluptăţii. Dar sentimentul nu e dăinuitor. Incepe decepţia. Sutletul 
poetului se refugiază în amintiri. Apoi se înalță în meditații. Femeea nu mai e cea 
visată cândva. Ea nu se poate ridica la înălţimea .sentimentului etern şi pur. De 
aceea poetul o părăsește și se ridică „nemuritor și rece“ între luceferi. 


Vom urmări aceste îaze în textele poetului. In prima și sbuciumata sa tinereţe, 
iubirea e tumultuoasă, e neprecisă. Toate poeziile par a îi ecouri personale din viața 
pribeagă teatrală adâncite printr'o inhibiţie imaginară. Aici îl găsim pe Eminescu 
exuberant, optimist, încrezător în fericirea delirantă a iubirii: 


„Ca iubirea şi norocul 
„Să ne pară jucărlit. 


In această epocă, îngânduratul poet de mai târziu închină adevărate imnuri 
iubirii. Accentele poeziilor sunt prea puternice pentru un sentiment atenuat, aşa 
cum scriseseră, înaintea lui, Bolintineanu și Alecsandri. 

„Amorul unei marmore“, „Dorinţă“, „De-aș avea“, „O călătorie în zori“, sunt 
poezii lipsite de baza puternică a simţirii pătimașe. Toate au o factură gândită, nu 
se armonizează cu intensitatea sentimentului-tond. Totul era produsul nemărginitei 
sale imaginaţii care-i creia atari stări sufletești : 


„Fantezie, fantezie, când suntem numai noi singuri, 
„Ce ades mă porți pe lacuri şi pe mare şi prin crânguri“. 


Femeia este vaporoasă, blândă, delicată, venită din lumi eterice, 


„Eşti tu notă rătăcită 
„Din cântarea sferelor..? « 


Femeia, coborită din lumina altor lumi, vine să întregească fericirea pămân- 
tească, în care poetul încerca să creadă. 

In acea epocă de fierbinte optimism, Eminescu îşi fixează iubirea în decorul 
magic al naturii, “în partumul teiului în îloare. 

Atmosfera e solitară şi fermecătoare. 


„E-un miros de tei în crânguri, 
„Dulce-i umbra de răchiți 

„Şi suntem atât de singuri 

„Și atât de fericiţi“. 


Poeziile sale încep apoi să vibreze de voluptatea iubirii, sentimentele devin 
puternice și tonurile grave. Eminescu le întregește, le armonizează cu alt sentiment 
al său, cu altă coardă, vibrantă — sentimentul naturii. In colţuri singuratice, sub 
cerul adânc și senin, lângă murmur dulce de isvoare, a însăilat în versuri Eminescu 
poveștile dragostei lui, ce s'au legat de mult cu eternitatea. Prin imagini delicate 
și griițioase, în versuri suave și line, ne prezinta femeia inimii sale cu ochii mari, 
cu părul blond și cu fruntea visătoare. Femeia aceasta fină e — curios! — de tip vo. 
jițional. Femeia aceasta angelică răstoarnă orânduirea firească a naturii. Ea e agre- 
sivă, activă, ea îmbie la iubire, ea-l cheamă pe poetul care stă alături trist și 
îngândurat : 


„Hai în codrul cu verdeață, 
„Unde-isvoare plâng în vale, 
„Stânca stă să se prâvale 
„In prăpastia măreață 


„Acolo'n ochiu de pădure, 
„Lângă trestia cea lină 


„Şi sub bolta cea senină 
„Vom şedea în foi de mure“. 

„Şi mi-i spune-atunci poveşti 
„Şi minciuni cu-a ta guriță 
„Eu pe-un fir de romăniţă 

„ Voiu cerca de mă iubeşti“. 


lar Cezara spune undeva: „artă dacă o femee îţi spune că te iubește“. 

Eminescu își hotărâse atitudinea abstractă, îşi desăvârșise concepția în faţa iubirii, 
prin „Venere și Madonă“. Deși tânăr, poetul dă acestei poezii o construcţie perfectă. 
Sentimentul are o evoluţie ciudată, nu se desfășoară după o logică obișnuită ci 
după criteriul pasiunii care are un drum frânt. Prin antiteze neobișnuite el hotărăște 
în chip înalt concepţia despre iubire: 


„Suflete, de-ai fi chiar demon, tu eşti sfântă prin iubire”. 


Dela ură, din regrete, el ridică iubirea la înălțimea sublimului : 


„Din demon făcui o sfântă, dintr'un chicot simfonie, 
„Din ochirile-ți murdare, ochiu-aurorei matinal“. 


Așa cum Ralael creştinase pe Venera în madona Dumnezee, procedase el în 
iubire. lubirea biruitoare şi de esenţă spirituală îl îngenunche. Descoperim aici un 
urgher ascuns al sufletului său frământat. Plecând dela această concepție, Eminescu. 
subjugat, cântă iubirea în note dulci și triste, ceeace nu întâlneam în primele poezii, 
Așa „Floare albastră“, simbol al femeii iubite şi, deopotrivă, al naturii, e străbătută 
de fiorul negru al melancoliei. In proporţii mici se petrece aci drama „Luceafărului“. 
Iubitul, în lumea lui de izolare» ascultă când și când îndemnul iubitei: „Nu căta în 
depărtare fericirea ta, iubite“. Ultima parte a poeziei e o sinteză de durere învăluită : 


„Şi te-ai dus, dulce minune, 

„Şi-a murit iubirea noastră, 
„Floare-albas:ră, floare-albastră!... 
„Totul este trist în lume“. 


In poezia „Atât de fragedă“, o portretizare în culori alese a femeii iubite, ac- 
centele de tristețe stăruiesc într'o atmosferă deprimantă: 


„Pierdută veşnic pentru mine, 
„Mireasa sufletului meu“. 


Durerea crește cuiminând în disperare: 
„Unde le duci ? Când o să vii ?* 


„Lacul“, încărcat cu îlori de nutăr, este tovarășul singuratic al poetului îna- 
morat și trist Sentimentul naturii vibrează odată pentru măreţia firii și pentru 
iubire. Eminescu de preferință iubeşte în decor feeric. Sentimentului suav al dra- 
gostei i se prosternă frumusețile naturii : 

„Teiul vechi un ram întinde 
„Ea să poată să-l îndoaie 
„Ramul tânăr vânt să-şi dee 
„Şi în brafe 'n sus s'o ieie 
„lară florile să ploaie 
„Peste dânsa“. 


Odată cu dezamăgirile dragostei, sentimentul iubirii începe să se nuanţeze tot 
mai trist. Apar amintirile drapate în melancolie : 


„Ce frumos era în crânguri 
„Când cu ea m'am prins tovarăş“. 


Amintirea pură a clipelor de altădată e refugiu cald din trista actualitate: 


»Aducerile-aminte pe suflet cad în picuri...“ 
„Şi toarce'n gându-mi firul duioaselor poveşti...“ 


Totul e schimbat, iubirea se clatină în sufletul femeii iubite: 


„„Altul este al tău suflet, 
„Alții ochii tăi acum, 

„Numai eu, rămas acelaş, 
„Bat mereu acelaş drum, . 


Poetul cântă iubirea lui pierdută: 


„Dar nu vine... Singuratee 
„In zadar suspin şi sufăr“... 


El caută cauzele nefericirii sale și le explică prin credinţa că e predestina,; 
numai durerii și nu îi e dat să trăiască fericirea în care credea odată: 


„Şi prea era de tot frumos 
„De-a trebuit să piară“. 


Dacă iubirea începe să-l tortureze, poetul se revoltă, blesteamă femeea pe care 
o divinizase. Socotește iubirea pornită din îndemnul instictului; iar pe femeie o 
aruncă în preocupările meschine, mărunte și întinate, „Dalila“ mărturisește în acest sens. 
Melancolia care stăpânește de acum permanent poezia iubirii sale, e 'mpletită din 
doruri şi din încercări de revoltă şi resemnare. 


„Pădure dragă, ea nu vine, nu mai vine 
„Singuri voi, stejari, rămâneţi“. 


Cadrul naturii ia aspecte triste de toamnă, nu mai e vesel şi iubitor la dragoste: 
2280 


www.dacoromanica.ro 


„O toamnă care întârzie 
„Pe-un istovit şi trist isvor, 
„Deasupra frunzele-i pustii 
„A mele visuri care mor“. 


Sentimentele încep să obosească. Se vede de-acum o istovire afectivă, el începe 
să se resemneze într'o viaţă de întuneric lipsită de lumina discretă a iubirii: 


„Din ce în ce mai singur 
„Mă'ntunec şi îngheţ“. 


lubirea-i apare înșelătoare, iluzie chinuitoare pentru că femeia n'o înțelege, nu 
are aşa de mare capacitate afectivă; 


„Şi în farmecul vieți-mi 

„Nu ştiam că-i tot aceea 

„De te razimi de o umbră 

„Sau de crezi, ce-a zis femeea“. 


In multe din poeziile scrise sub povara dragostei pierdute se desprinde psiho- 
logia îndrăgostitului respins. El caută mângâierea sutletului chinuit sub cerul înstelat 
sub codrul nemuritor sau în propria-i ființă: 


„Departe sunt de tine 
„Şi singur lângă foc 
„Petrec în mine viața-mi 
„Lipsită de noroc“. 


Amintirile duioase îşi deschid imensa carte pentru a îi răstoită de sufletul întristat : 


„Când amintirile 'n trecut 
„Incearcă să mă cheme 

„Pe drumul lung şi cunoscut 
„Mai trec din vreme 'n vreme“. 


Dar drumul amintirii îi deschide sumbre perspective : 


„Voi fi bătrân şi singur 
„Voi fi murit de mult“. 


Fiecare mișcare a firii trezeşte o amintire tristă, fiecare şoaptă e un îndemn, 
şi o poruncă:. 
„Şi dacă nouri deşi se duc 
„Şi iese'n luciu luna 
„E ca aminte să-mi aduc 
„De tine 'ntotdeauna“ 


e 00) 


www.dacoromanica.ro 


In această atmosteră purificată, sub acest balsam vrăjit, iubirea nu moare, ci 
crește neturburată — solitară şi tot mai adâncă. Farmecul suferinţii pare a îi neîn- 
chipuit de dulce. Regrete, doruri, amintiri, dau farmec durerii. 


Poetul se culundă adânc în gânduri, vrând să găsească rostul vieţii. Iubirea 
înaintează în meditații încă de timpuriu. O amintire gingașă şi răscolitoare de du- 
reri, îngropată de vreme în satul copilăriei sale, îi prilejuieşte momente adânci de 
cugetare: „Mortua est“, cu care trece în domeniul meditaţiei. Eminescu încearcă să 
cugete independent de femee, caută să lămurească chinul nesfârșit al vieţii ce se 
chiamă iubire în poezia: 


„Ce e amorul ? E un lung 
„Prilej pentru durere. 

„Căci mii de lacrimi nu-i ajung 
„Şi tot mai multe cere”. 


Ștatornicia sentimentelor îi pare o zădărnicie ; 


„Când prin această lume 
„Să trecem ne e scris 
„Ca visul unei umbre 
„Şi umbra unui vis“. 


Eminescu accentuând cel din urmă ton al iubirii, o priveşte ca pe uriaşă forţă, 
mult prea mare pentru a încăpea în sufletul strâmt şi întinat al femeii. Pentru această 
incapacitate a ei o ironizează, o dispreţuieşte. Amintirile de iubire s'au şters şi îi 
par trecute de mult în veşnicie : 


„Şi dacă luna bate 'n lunci 

Şi tremură pe lacuri 

Totuşi îmi pare că de-atunci 
Sunt veacuri“ 


Femeia incapabilă pentru marele sentiment, apare tot mai stăruitor în mintea 
poetului : 


„Căci azi le semeni tuturor 
„La umblet şi la port 

„Și te privesc nepăsător 
„Cu'n rece ochiu de mort.“ 


Atmosfera turbure în care se sbate sufletul său, îl face să-și ia sborul spre 


culmile cugetării. Totuşi amintirile suave îl neliniștesc, căci iubirea în forţa ei 
imensă strălucea chiar după ce sa stins. 

„Tot astfel când al nostru dor 
„Se stinse 'n noaptea-adâncă 
„Lumina stinsului amor 

„Ne urmăreşte încă“. 


Numai principiul iubirii rămâne pur, de esenţă superioară, ridicat la înălțimea 
unei rugăciuni. Femeia apare capricioasă, sufletului aducându-i prăbuşirea. S'a des- 
trămat de mult cadrul feeric de basm și vis. Femeia-şi găseşte locul în mediul 
corupt, incapabil şi gol și cere numai iubire vulgară: 


„Dela creştet la picioare 
„S'o admiri şi s'o admiri“. 


Ea rămâne împietrită în faţa chemării sublime a suiletului. Sentimentul iubirii 
la Eminescu reuşeşte, prin adâncimea sa şi prin întregirea lui cu fermecătoare 
peisagii luminate discret de lună, să se ridice la înălţimea unei chemări divine. 
Accentele de adâncă religiozitate o ridică la înălţimea unui imn din alte lumi, do- 
bândind ceva din căldura rugăciunii. In iubire, „sbucium dureros de dulce“ „porneşte 
dela eilorescenţa celui mâi curat optimism, se ridică fulgerător pătrunzând-o în di- 
ferite momente şi stări sufleteşti. Eminescu a fugit mereu de actual. S'a regăsit în 
amintiri duioase, sa resemnat adorând, s'a revoltat și şi-a înnecat simţirea şi gândul 
în apele tomnatice ale melancoliei. Suiletul lui întristat a suspinat iubind în colţuri de 
păduri argintii pentru a-şi căuta iubirea pierdută. lubirea pură, plină de lumină şi 
nenoroc se retrage final în înălţimea „Luceatărului“, lăsând idilicele înfiripări amoroase 
ale muritorilor de rând să dăinuie biologic fericite pe potecile pământului, sub pri- 
virea ironică, totuși ocrotitoare, a astrului. 

SARA PE DEAL 


Sara pe deal buciumul sună cu jale, . 
Turmele-l urc”, stele le scapără 'n cale, 
Apele plâng clar izvorând în fântâne ; 
Sub un salcâm, dragă, m'aştepți tu pe mine. 


Luna pe cer trece-aşa sfântă şi clară, 
Ochii tăi mari caută'n frunza cea rară, 
Stelele nasc umezi pe bolta senină, 
Pieptul de dor, fruntea pe gânduri ţi-e plină 


Nourii curg, raze-a lor şiruri despică, 
Streşine vechi casele 'n lună ridică, 
Scârţâie'n vânt cumpăna dela fântână, 
Valea-i în fum, fluere murmură 'n stână. 


Şi osteniți oameni cu coasa 'n spinare 
Vin dela câmp ; toaca răsună mai tare, 
Clopotul vechiu umple cu glasul lui sara,— 
Sufletul meu arde *'n iubire ca para. 


Ah! în curând satul în vale-amuțeşte, 

Ah! în curând pasu-mi spre tine grăbeşte: 
Lângă salcâm sta-vom noi noaptea întreagă, 
Ore întregi spune-ţi-voiu cât îmi eşti dragă. 


Ne-om răzima capetele-unul de altul 
Şi surâzând vom adormi sub înaltul, 
Vechiul salcâm.— Astfel de noapte bogată, 
Cine pe ea n'ar da vieața lui toată ? 


ME + e ae 


www.dacoromanica.ro 


NAȚIONALISMUL LUI EMINESCU 


de CRISTOFOR DANCU 


Naționalismul geniilor, cred că poate oricând alcătui o problemă ispititoare de 
descifrat, pentru sângerâii vânători ai luminei și ai frumosului. 

Poate fi un geniu naţionalist ? 

Căci, vedeţi, geniul este prin excelenţă ziditorul liniilor mari şi veșnice din 
viaţă, linii care se desprind dacă se poate, chiar total, din ori ce particularisme. 

“Şi deci, chiar din particularismele mari, superbe, de apoteoză, cum ar îi naţio- 
nalismele, idealurile naţionale... 

Geniile sunt căutătorii de comori cari scot numai ceiace este metal scump, în- 
deobşte recunoscut şi nediscutat de nimeni ca valoare și frumuseţe omenească de- 
plină, pură, din subteranele şi subsolurile marelui haos al sufletului omenesc. 

Ganiile sunt aşa dar, marii zidari ai cetăţii ecumenicităţii suiletului omenesc, 
cetate care presupune stingerea tuturor cetăților naţionale. 

Lucrul este clar în privinţa aceasta. 

Căci toată ţinta finală de altiel a sufletului omenesc, este regăsirea lui în casa 
marei unităţi a lumii celei desăvârşite. 

Lumea desăvârșită, care în limbaj tehnic filosofic, în limbaj teologic desi, se 
chiamă altfel, problema mântuirii omeneşti. 

Problema mântuirii este tocmai această agonie — agonie în sensul ei grecesc 
primordial de luptă din toate puterile — pentru chemarea tuturor marilor pure nă- 
dejdi întăptuitoare și întăptuite, spre unica linie de frumuseţe a desăvârșirii paradisiace 
pe care am pierdut-o cândva. 

In miezul chinurilor nădejdii mântuirii stă bulgăr de jar frigător, elegia aceia 
mistuitoare după paradisul pierdut. 

lată însă, că atunci când este vorba de genii, intuiţi sub unghiul acestor pers- 
pective, ne iese în față realitatea unui destin implacabil. 

Prin implacabilul fatalism al blestemului greşelilor genezei istoriei omenești, oaie 
geniile s'au născut în sânul unei națiuni, au trăit în mijlocul ei şi au murit ca atare. 

Socrate, Platon şi Homer, au fost greci. 

Geniul bucolicelor cântece de epopeie latină, Virgiliu, a fost roman. 

Ucenicul lui care-l adora prin apoteozări și extaze, Dante, a fost italian. 

Teluricul iscoditor de patimi înscrise şi brodate.cu sânge, Shakespeare, a 
fost englez. 

Marele faustic chinuit direct mărturisit al problemei mântuirii, Goete, a fost 
german. 

Așiderea ceilalţi doi titani, în inimile şi sufletele cărora chinurile mântuirii s'au 
strecurat sub forma ispitelor sunetelor şi ale muzicii, Beethoven și Wagner. 

Ibsen, a fost copil al poporului care-și ascunde vrăjile și durerile în zăpezi și 
fiorduri. 

Petăfi a tost ungur. 

Celălalt mare posedat de chinurile haosului sufletului rusesc, ca şi de vrăjmașul 
real protivnic mântuirii, adică diavolul care l-a posedat în spasmele cumplite ale 
epilepsiei, — Dostoewski, — a fost rus. Tolstoi, la fel. 

In sfârșit, ca să încheiem seria cu astralul nostru prinţ al durerii şi al chinu- 
rilor întemnițate de el pentru vecii în cruste superbe de vers,—FEminescu,—a fost român. 

Se poate îndoi cineva că fiecare din aceștia n'au fost naționaliști în stilul nea- 


mului căruia i-au aparţinut ? 

Cred că numai acei cărora nu le este cunoscută frământarea vieţii fiecăruia din 
ei și istoria acestei frământări, care le este opera. 

Ei bine, ca o concluzie a celor spuse până aici, eu voi încerca să prind adevă- 
rul acestei probleme, sau mai corect să-l schiţez după modestele mele păreri prin- 
ir'o formulă. 

Ceiace este clar, este faptul că singurul lucru care contează Şi rămâne din viața 
omenească, este problema mântuirii sufletului omului. 

Ceiace rămâne din noi şi din istoria mică sau mare, particulară sau generală 
a vieţii omenești, este starea sufletului omenesc în clipa morţii: 

Mântuit sau nemântuit ? 

Reintegrat sau nu, în marea unitate și frumusețe. Regăsit în mântuire ? 

Aceasta este unica mare problemă a vieţii omenești și istoriei lumii. 

Marele grijelnic şi conducător în vastele frământări și lupte ale acestei pro- 
bleme, este însuși Dumnezeu. 

Ei bine, Dumnezeu după primii lui ostași, sfinţii — cari fără îndoială că sunt 
mai mari decât geniile — are drept instrumente tot ale mântuirii, pe acești demiurgi 
speciali ai lui, geniile, pe care le trimite în viață pentruca să strângă în sufletele lor 
ca niște magnete bizare, toate chinurile şi frământările sufletului omenesc. Pentruca 
după aceia prin harurile puterilor de frământare, de chin și de lămurire speciale pe 
care le au, să se regăsească pe drumul ce duce spre mântuire. 

Nu v'aţi pus vr'odată întrebarea: de ce nu există oare geniu care să nu fie 
ancorat în apoteoza vieţii lui în mântuire și în Dumnezeu...? 

Aşa stând lucrurile — geniile fiind niște trimişi speciali ai lui Dumnezeu acolo 
unde îi găsim, — e tot atât de firesc, ca ei să se frământe total în toate condiţiile 
de viaţă în care au apărut. 
2 Dar evident, preocupaţi de marea lor misiune: aceia de a îndruma prin ei și 
prin chinurile lor, toată obștea pe care sunt chemaţi s'o realizeze în nădejdile ei 
mari prin ei, pe aceiași veșnică linie a marei unități. 

Naţiile reprezintă niște sfărîmături dureroase — rezultat al pedepsei mâniei 
divine — pentru niște crunte păcate ale strămoșilor genezei omenești. 

Nişte mari tristeţi dar. 

Tristeţi şi stărîmături cari cu veacurile şi mileniile, s'au închis dureros în 
crustele propriilor răni. 

E motivul pentru care uneori şi-au pierdut conştiinţa îrăţietăţii şi a unităţii 
originii. 

E motivul tragicelor ciocniri dintre ele de atâtea ori. 

Geniile sunt nişte fire de aur și lumină pe care Dumnezeu şi le aruncă şi în- 
tinde în inima acestor ţăndări şi tristeţi — naţiile — spre a forma un superb păien- 
jeniş pe care să se zidească din nou flăcările vechei unități. 

lată de ce geniile pot fi naţionale şi naţionaliste. 

Căci ele în marea lor misiune, vor zidi stâlpi de lumină. Stâlpi de lumină care 
brodând pe firul de aur şi lumină divină tot ceiace este îrumos din sufletul fiecărei 
naţii, pregătesc astiel marea bucurie a unităţii în veșnicie a suiletului naţiilor. 

Aceasta este marea lor chinuită oiiemare: 

Naționalismul lui Eminescu ? 

In acest cadru mesianic îl vom privi. 

Mihail Eminescu a avut această mare însărtinare mesianică în mijlocul nostru : 
de a alege tot ce-i bun şi etern în suiletul acestui neam românesc şi creștinesc și 
de a zidi din el o punte solară de aur spre casele desăvârşirii dumnezeiești, la 
porţile căreia trebue să bată suiletul Neamului dus acolo, de el. 

lată dar oarecum fixat cadrul în care se pot desfăşura și frământa chinurile de 
naționalism ale oricărui geniu, 

Și dacă geniul este totdeauna piscul naţional cel mai falnic prin care neamul 
respectiv îşi arată chipul, fruntea, frumuseţile, virtuțile și tot ce are etern el în 
istorie, apoi evident că nimeni mai mult decât geniul nu se va chinui mai profund, 
mai divers şi mai multiplu şi total în viaţă, decât el. 

Este momentul să exemplificăm ceiace spunem prin, năprasnica viaţă de vâltori 
şi furtuni, a demimgului nostru, Mihail Eminescu. 

In estetica lumilor frumus-ţilor discinlinate în crusta versului — deși este un 
cadru superb de splendori şi emoţii metafizice — se găseşte şi un destul de mare 
egoism uman prezent. ; 

In ce fel? 

Mulţi — poate cei mai mulţi dintre cei care-şi leagănă nădejdile și fiorii sufle- 
tului în muzicalitatea aceia liniştitoare a operilor geniului, nu se mai interesează de 
năprasnicele forme şi chinuitele împrejurări în care s'au născut și dăltuit ele. 

Ci pur şi simplu, ne asvârlim sutletul cu durerile lui, cu bucuriile lui, cu nădej- 
dile lui, cu îngenuncherile lui, cu euforiile lui, în frământările dulci şi liniștitoare, sau 
răscolitoare de iureșe mai dure decât un viitor de sânge, ale cântecului lor veșnic... 

Este cazul pentru noi și pentru sufletul neamului românesc, al lui Mihail 
Eminescu. 

Noi cred că deabia astăzi am intuit corect cât de năprasnic naţionalist este el. 

O jumătate de secol, aproape toţi criticii, esteţii şi chinuiţii chiar, care-şi 
căutau popas În superba lui cetate purilicată, au fost fie egoişti aşa cum spuneam 
ceva mai sus, fie nişte bieţi amorţiţi de vraja primilor fiori — care sunt şi primi 
păzitori — ai cetăților veşnice, cetăţile durate de genii pe marele drum cioplit de ei spre 
Dumnezeu. 

Faptul acesta poate dovedi însă și un trist minorat pentru categoriile amin- 

tite : inexistența puteri: care să te poată ţinea treaz mereu în inima marilor frumuseți. 

Foarte puţini, spârcit de puţini și foarte rari au fost aceia care, în decursul 
jumătăţii de secol trecut dela sfârșitul zidirii cetăţii eminesciene între noi, să-l îi intuit 
pe Eminescu În marea lui misiune. 

Căci, iubiţi cititori, eu merg așa de departe pe latura aceasta, încât spun că ceta- 
tea estetică şi poetică a lui Eminescu, sunt un incandescent accident divin iar nu 
sensul existenţii poetului. 

Nu! 

Căci sensul vieţii lui omeneşţi a fost misiunea lui genială aşa cum o conturam 
noi la început. 

Eminescu a fost întâi naționalist şi după aceia poet. 

Eminescu a fost întâi român şi numai după aceia cetăţean al marilor cetăți de 
ecumenică rugăsire în marea unitate a sufletului omenesc. 

Deoarece el a fost un împovărat cu hlamida unei mari chemări întâi pentru un 
neam iar jocul de lumini al geniului poetic a fost un dar și o ispită divină dată lui 
cu scop de a pe atrage în chip superb de frumos. 

Pentru a-i contura oarecum schițarea acestui esenţial și primordial dar al lui 
sunt pecesare câteva cuvinte despre neamul care i-a fost dat ca să-l înalțe. 

Nu-i banal deloc să amintim că neamul românesc de când se naşte, are fericirea 
imediatei mari vecinătăţi cu' Dumnezeu, Căci este neamul în care crește lumina veş- 
nicelor adevăruri, şi a veşnicelor regăsiri metafizice a omului, lumina dumpezeesculu 
creștinism, odată cu primele celule fizice și metaiizice ale alcătuirii noastre omenești, 

Neamul românesc n'are faze de întuneric total, închise pe undeva prin colțurile 
cetăţii sufletului lui. 

Neamul românesc n'are îngenunchieri diapovăcale de huetul păcatului adânc de 
neiertat și umilitoare, insultătoare şi groteşti care să fie jicnit cândva pe Dumnezeu 
de moarte și fără iertare. 

Ci dimpotrivă. 

Poate tocmai pentru aceasta vraja marilor misiuni divine i-a pus sub căpătâiul 
leagănului celei dintâi nașteri, porunca cutremurătoare a unui și mai cutremurător 
destin : destinul lui de străjer la poarta tuturor întunerecilor şi ispitelor, destin de 
stavilă de nimic sfărîmată „în calea tuturor răutăților“, cum spunea drept croni- 
carul, răutăţi pe care le-a îngenunchiat definitiv în moarte, pentruca o lume întreagă 
şi zeci de neamuri să-şi zidească cetăţile destinelor lor, liniștite. 

Un destin dar de jerttă totală şi necruțătoare: cu prețul morții noastre cu ochii 
şi fața la Dumnezeu, să dăm viaţă, linişte, pace dar mai ales înviere şi înălțare, 
tuturor sufletelor din jur. 

„Căci ţinta vieţii finale a unui neam (şi a omului deci), nu este viaţa, 
ci înviereaii. 

E foarte firească atunci întrebarea: care a fost dar misiunea lui Eminescu în inima 
acestui neam care întotdeauna a fost destul de superb și de astral prin destinul lui ? 

A avut o misiune de arhanghel. 

Oricât de mare ar îi destinul unui neam, în crunta răsboire cu întunericele, 
pentru zidirea cetăţii lui luminoase și pentru scrierea cărții lui, veșnice, este cu 

neputinţă să nu se strecoare pe ici pe colo și în rândurile lui nori de întuneric. 

Este cazul istoriei noastre fără umiliri totale cum spuneam, dar totuşi cu 
destule răniri grele în decursul veacurilor, Răniri care tot repetate și strânse mereu, 
au încercat să atace cândva prin cangrene grele. 

Pentru neam, dela răspântiile miraculoase ale veacurilor, s'a ivit atunci spada 
de biciuiri metafizice a lui Eminescu. 

Aici este cadrul în care Eminescu a putut fi cu deplin drept, cel mai necruţător 
naţionalist. Așa cum ni-l conturează viața lui, aşa cum ni-l descrie apoi opera lui. 

Mihail Eminescu a dat lui Dumnezeu primul mare raport despre dreptăţile și 
chinurile roditoare ale sufletului românesc. 

Esteţii amorţiţi de prima vrajă a periferiilor cetăţii lui zidite, să nu zâmbească 
prin somnul lor letargic. 

Criticii necruţătoarelor formule „clasice“ de beletristică, să nu sfideze... 

Dacă bătând cândva la poarta unei cetăţi ai auzit zornăitul armurilor hale- 
bardierului şi un mormăit, și de emoția nădejdii împlinite amorţeşti în gând pierzând 
sensul distanțelor şi închipuindu-ţi că ai și intrat, cine e de vină... 

Să nu ne amăgim... , 

Splendorile totale și unice de care halebardierul nu se mai impresionează, le 
descoperi deabia dupăce treci de el... 

Şi să poţi trăi veşnic în miezul unei cetăţi în care viața gâlgâe după legile 
"unei estetici în care poruncește Dumnezeu, e cu mult mai mult decât atunci când 
te-ai chinui să trăești imaginativ în istoria reconstituită de imaginaţii, a altei cetăţi. 

Căci este şi aceasta o altă letargie. 

Eminescu a fost un naţionalist prea aspru probabil, pentru mulţi. 

Cu toate acestea, naționalismul lui aşa aspru cum a fost, a fost o poruncă divină. 

Actualitatea acestei porunci divine este crunt mustrătoare azi. 

Căci cu toate acestea, Eminescu n'a fost decât un predecesor metafizic al ace- 
luia care întăptuește şi după moarte poruncile lui Dumnezeu pe care le-a trâmbiţat 
poetul : 

„Țința finală a unui neam, nu este viața, ci Invierea“. 

Este sensul naţionalismului dur dar superb al geniului care a fost însărcinat de 
Dumnezeu să ne ducă pe linia de mari întâlniri ecumenice, pentru a ne putea prezenta 
cu toate neamurile în cetatea veșnicei armonii dela porţile cerului și ale mântuirii. 

Ca să ne cântăm cu deplină liniște imnul regăsirii în fericirea pierdută. 

Chemarea geniilor, este să ne-o redea, 

Chiar cu preţul vieţii lor, cu preţul jertfei lor. 

Eminescu n'are de ce să fie trist că a fost întâi român şi deabia după aceia poet. 

DOINĂ 


Dela Nistru pân la Tisa 
Tot Românul plânsu-mi-s'a 
Că nu mai poate străbate 
De-atâta streinătate. 

Din Hotin şi pân' la Mare 
Vin Muscalii de-a cilare, 
Dela Mare la Hotin 

Mereu calea ne-o ațin. 

Din Boian la Vatra-Dornii 
Au umplut omida cornii 

Şi streinul te tot paşte 

De nu te mai poți cunoaşte. 
Sus la munte, jos pe vale, 
Şi-au făcut duşmanii cale ; 
Din Sătmar pân' în Săcele 
Numai vaduri ca acele. 


Vai de biet Român săracul, 
Indărăt tot dă ca racul, 

Nici îi merge, nici se 'ndeamnă, 
Nici îi este toamna toamnă 
Nici e vară vara lui 

Şi-i strein în ţara lui. 


Dela Turnu 'n Dorohoi 
Curg duşmanii în puhoiu 
Şi s'aşează pe la noi; 

ŞI cum vin cu drum de fier, 


Toate cântecele pier, 
Sboară paserile toate 


De neagra sireinătate ; 
Numai umbra spinului 

La uşa creştinului. 

Işi desbracă ţara sânul, 
Codrul — frate cu Românul — 
De săcure se tot pleacă 

Şi isvoarele îl seacă — 

Sărac în țară săracă! 


Cine-au îndrăgit streinii 
Mânca-i-ar inima câinii, 
Mânca-i-ar casa pustia 
Şi neamul nemernicia ! 


Ştefane, Măria Ţa, 

Tu la Putna nu mai sta, 
Las' Arhimanaritului 
Toată grija schitului, 

Lasă grija Sfinţilor 

in sama părinţilor, 
Clopotele să le tragă 

Ziua 'ntreagă, noaptea *'ntreagă, 
Doar s'ă 'ndura Dumnezeu 
Ca să-ţi mântui neamul tău! 
Tu te 'nalță din mormânt 
Să te-aud din corn sunând 
Şi Mo!dova adunând, 

De-i suna din corn odată, 
Ai s'aduni Moldova toată, 
De-i suna de două ori 

Iți vin codri 'n ajutor, 
De-i suna a treia oară 
Toți duşmanii or să piară 
Din hotară în hotară, — 
Indrăgi-i-ar ciorile 

Şi spânzurătorile ! 


a OO ae 


www.dacoromanica.ro 


EMINESCU — OMUL 


de VINTILĂ HORIA 


„Viaţa mea curge uitând izvorul“ 
M. Eminescu 


Dincolo de moartea trupului, începe adevărata glorie a poeţilor. Când cărţili 
rămân fără stăpân, când condeiul se transiormă din instrument de lucru în obiect 
de muzeu, când la Academie un fotoliu rămâne gol, când, în sfârşit, câteva pereche 
de rime și o tablă de ritmuri pot trece în posesia altei lire, atunci gurile conira- 
ților devin, din inferioare, laudative, iar cărţile pe care tu nu mai poți să le scrii, 
le scriu alţii despre tine. Moartea te transtormă întrun om îrumos și interesant, cu 
un frecut plin de aventuri extraordinare și de fapte bune, iar chipul ia proporțiile 
unui bronz statuar sau, cel puţin, al unui profil de medalie. Daţi-vă seama, domnilor, 
câţi nevoiași face să trăiască moartea unui poet! Câte articole, câte volume, câte 
busturi, câte comemorări, pot ieşi din sfârşitul celebru al unui mânuitor de cuvinte 
care era, înainte de a consimţi să moară, obiectul criticelor şi al infamiilor! Să 
dăm dreptate deci acelui tânăr bard care recită cu sinceritate în fiecare seară ver- 
surile lui Bacovia: „Ca Edgar Poe mă reîntorc acasă | Sau ca Verlaine...” și care 
a vrut să guste gloria morţii cu ochii treji ai omului viu. Dacă poesiil> lui nu vor 
trece cumva în antologii, ambiția lui va îi înscrisă desigur într'un manual de psi- 
hologie, în biogratia unui confrate mai norocos, sau într'un roman de moravuri. Căci 
fiecare poet ascunde deopotrivă în el, un om și o operă; din fiecare poet stărue 
peste veac omul sau opera. Eminescu e încă mult prea aproape de noi pentrua ne 
da seama dacă poesia lu, sau numai chipul romantic și viața sa aventuroasă, au 
rămas mai sincer legate de suiletele noastre. 

Mă gândesc, când afirm aceasta, la cei doi mari poeţi ai daltei şi ai pensulei, 
cari au fost Leonardo și Michelangelo. Cel dintâi e pentru noi mai mult un om, mai 
mult o copleșitoare şi multilaterală personalitate, decât o operă. Leonardo a deve- 
nit după moarte un subiect de roman, iar astăzi sunt mai interesante proectele și 
iluziile lui, decât puţinele capodopere pe cari le-a lasat omenirii A cunoscut femeea ? 
A crezut în magia neagră? A iubit-o pe Monna Lisa al Giacondo? A crezut în rea- 
lizarea primului aeroplan ? L-a urât pe Michelangelo? Tot atâtea întrebări cari au 
pasionat pe biografi şi pe critici și cari au mişcat inima încăpătoare a masselor, mai 
mult decât opera lui. Ce ştim în schimb din viaţa lui Michelangelo ? Că a fost rivalul 
lui Leonardo şi că a iubit în ultimii ani ai vieţii o principesă Colonna. li cunoaștem 
însă tresca din capela Sixtină, autoportretul turburător din Galeria Oiiciilor, enig- 
maticul Moise din San Pietro în Vincoli, Davidul tânăr și puternic din piaţa Signo- 
riei ilorentine, statuile uriaşe din Capela Medicilor De operele lui ne e plin sufletul 

tot atât de mult cât de întâmplările şi proectele lui Leonardo. Acești doi titani ai 
Renaşterii ne stăpânesc prin ceea ce au avut mai tare şi mai caracteristic, unul 
prin modelul de viaţă pe care l-a oferit epocii lui, celălalt prin modelul de reali- 
zare care definește o perioadă artistică. 

Pildele pot îi înmulţite la infinit. Din El Greco au rămas numai tablourile, Din 
Alfred de Vigny numai poesia, Din Flaubert numai romanele. Din Hotimann 
numai nuvelele, Din Beethoven numai muzica. Viaţa lor? Parcă n'au trăit niciodată 
iar numele lor n'ar îi decât etichete uriaşe lipite pe câteva capodopere pentru a 
nu îndrăsni să credem că Dumnezeu însuşi le-a coborât printre noi din darnicul 
său anonimat, lată însă categoria lui Leonardo în care se integrează cu atâta putere 
omul Socrate, omul Cellinii, omul Musset, omul Byron, omul Alecsandri, omul M: ce- 
donski şi atâţia alţii încă, a căror trudă și inspirație e mai puţin perfectă decât 
traectoria lor printre oameni. Chiar când vorbim de Goethe, ne place parcă să | 
evocăm idilele, să-l integrăm în îurtunosul şi romanticul Sturm und Drang, să ne 
amintim de cercetările sale știipţiiice, cari-l apropie de Leonardo și să-l privim ca 
pe un mare om. „Hermann şi Dorotheea, „Egmont, „Afipităţile elective“, „Suterin- 
ţele tânărului Werther“, „Faustt chiar, cine le citeşte cu mai multă încordare decât 
povestea unică a vieţii lui? A fost un mare poet, e adevărat, dar a fost mai ales 
un exemplar rar, un model al existenţei romantice, care nu e altceva decât un dra- 
matic şi rodnic compromis între puritatea clasicismului și frământările neliniștite ale 
creştinismului. 


Dincolo de moarte, Eminescu a fost adorat, pe rând, de toate generaţiile cari 
l-au urmat, O adoraţie care a trecut nu numai în cântec, dar şi în operile criticilor 
şi în imaginaţia romapcierilor. Astăzi viața lui Mihai Eminescu este, cred, mai cu- 
noscută decât însăși opera lui, În afară de masiva interpretare a d-lui G. Călinescu 
nici nu cunosc a doua mare lucrare critică din care să se desprindă în întregime 
intențiile, influepţele și conținutul poesiei sale. Și deosebit de semnificativ mi se 
pare faptul că un critic de talia d-lui E. Lovinescu, care, cu toate greșelile lui, nu 
poate fi trecut cu vederea într'o istorie serioasă a. culturii noastre moderne, a con- 
simţit să lase de-oparte condeiul său majer, pentru a privi pe Eminescu printr'o 
mediocră prismă de romancier. Jar în activitatea scriitoricească a d-lui G. Călinescu, 
„Viaţa lui Eminescu“ rămâpe o carte scrisă cu mai mult temeiu și mai multă înţe- 
legere decât „Opera lui Mihai Eminescu. 

lată deci doi critici literari în faţa fenomenului Eminescu, doi critici reprezen- 
tativi ai etapei care începe în 1920 și care se sfârșește acum doi ani. Atitudinea 
lor mi se pare sempiticativă pentru gloria și eternitatea poetului care a trăit mai 
mult decât a scris. Intre el şi Goethe paralelismul e evident, un paralelism exclu- 
siv formal, exclusiv al traectoriilor asemănătoare pe cari le-au avut dincolo de moarte. 
Eminescu omul a fost mai deplin realizit în ciclul suferinţei lui romantice, decât 
Emipescu poetul, a cărui operă e inegală și ale cărui poeme timpul le-a distrus în 
parte. Dintr'un volum masiv, câteva poesii rămân întregi, periecte, clasice, veşnice 
în adâncimea și în limpezimea lor. Celelalte sunt încărcate de erorile neiertătoare 
ale veacului trecut şi de influenţe prea puternice şi prea vizibile pentru a putea 

trece peste ele. E adevărat că la noi sa abuzat de aceste influenţe, că scrisul lui 
Eminescu a fost interesant pentru unii critici în măsura în care descopereau în el 
urmele lui Şchopenhauer, Kant, Lenau sau ale filosofiilor orientale. In loc să-i mă- 
surăm originalitatea i-am aplicat formula obișnuită care defineşte clasicismul dra- 
maturgilor francezi din veacul al XVII-a: „au imitat dar rămân genialit. Aș putea 
număra pe degete autorii cari admiră puterea de creaţie a lui Eminescu, dar aș 
putea umple un caet cu numele acelora cari-l găsesc genial pentrucă a cetit Maha- 
barata şi Romayana, Iliada. și Eneida, Lumea ca voinţă și reprezentare sau Critica 
rațiunii pure. Trebue să înțelegem că Eminescu e mare pentrucă a scris „Luceată- 
rul“, sonetele și încă două sau trei poeme lirice și nu pentrucă în „Şcrisoarea I-a 
e coşmogonic jar în „Şărmanul Dionis“ filosofic. Gu toate scuzele însă, erorile și 
influenţele rămân. 

Priviţi acum, dincolo de poesia lui, Omul. Ghipul acela de visător perfect, frun- 
tea rotundă ca o fereastră de univerş, ochii adânci și negri, gura sensuală care a 
ştiut să încânte atâtea iubite, părul bogat, arcuit peste frunte. Pericle Martinescu 
scria aceste rânduri juste într'un număr mai vechi din „Meșterul Manole“ închinat 
umătăţii de veac care trecuse dela moartea lui Eminescu: „Poate mai mult decât 
opera lăsată de poet, mai mult decât însemnările cu caracter intim și decât mărtu- 
riile celor ce l-au cunoscut personâl, aceste portrete ne ajută să descifrăm enigma 
acestei figuri aproape simbolice...4. Dar iată, nu numai chipul acesta care n'are încă 
o statue demnă de el, ci însăşi existența sa sbuciumată, peregrinările neîncetate, co- 
pilăria aventuroasă, adolescenţa rătăcitoare, tinereţea chinuită, dar superbă, elanul 
necontenit care-l mâna dela lași la Viena, dela Gernăuţi în Ardeal, dela București 
la Berlin și înapoi, moartea fantastică într'un ospiciu de nebuni, iubirile, prieteniile, 
mizeria și gloria sa. Gezar Petrescu, în splendidele volume în cari l-a cuprins, n'a 
imaginat prea mult pentru a umple de şensaţional și de patetic paginile puternice 
pe care i le 'nchină 

Tineretul românesc, începând cu timpul de după războiul întregirij şi până 
astăzi, are de corectat și de completat atitudinea sa față de Eminescu. Nevoită să 
privească problema românească în aspectul său concret — acolo unde românismul era 
periclitat — generaţia postbelică ne-a înfățișat spectacolul unei aderenţe totale la 
politicul eminescian și a neglijat aproape cu desăvârșire pe poetul etern. Bănuim că 
fruntea nemuritorului stihuitor se va fi umbrit de durerea acestei nedrepte ciuntiri. 

Astăzi, Emineşcu-omul, poet şi împătimat iubitor al neamului şău, se cuvine 
înţeles și prețuit în tot complexul fiinţei sale. Tineretul românesc, dacă vrea să 
ridice în demnitate propriile sale preocupări, trebue să procedeze la o revizuire a 
atitudinilor sale faţă de valorile eterne ale artei. Iar, în această ordine de urgenţă; 
aderenţa plină de patos la versul eminescian, adică la estetica eminesciană, este 
cea dintâi datorire a lui și, cu siguranţă, calea cea mai sigură pentru ducerea la 
îndeplinire a propriilor şi adevăratelor şale năzuinţe. 


—prr—— 

SOMNOROASE PASARELE 


Somnoroase păsărele 
Pe la cuiburi ce adună, 
Se ascund în rămurele — 
Noapte bună ! 


Doar izvoarele suspină 
Pe când codrul negru tace ; 
Dorm şi florile 'n grădină — 
Dorm în pace ! 


Trece lebăda pe ape 
Intre trestii să se culce — 
Fie-ţi îngerii aproape, 
Somnul dulce ! 


Peste-a nopții feerie 
Se ridică mândra lună, 


Totu-i vis şi armonie — 
Noapte bună! 


— 104 — 


www.dacoromanica.ro 


EMINESCU ȘI DESTINUL NEAMULUI 


de |. BÂRLĂNESCU-BEGU 


Generaţia noastră luptă și tinde, indiscutabil, spre un zenit. In drumul său de 
cucerire ea încearcă cele mai triste şi cele mai crude sentimente, dar, cu toate 
acestea, departe de-a se descuraja, nu încetinește marșul spre triumiul unui destin 
dominant. Cu mintea, greu ne putem da seama, concret, de conturul limpede al 
acestui destin, ne îmbătăm însă în mistica lui, oridecâteori îl coborâm în actuali- 
tate, oridecâteori îl vedem intuitiv şi trăim în duhul lui. Il simţim în vinele noastre 
fierbând clocotitor, îl vrem mai mult chiar decât îl vrea raţiunea, constatăm că 
suntem părți structurale din el 

In istorie, ne identiticăm cu însăși naţia, sau mai exact spus, cu voinţa ei de-a 
trăi, voință care viază sintetic în fiecare din noi şi se manifestă unitar, peste noi, 
dar prin noi, într'o formă indivizibilă, în categoriile spirituale ale trecutului sau în 
speranţele proectate în viitor. Uneori ignorăm procedeul pe care îl întrebuinţează 
acest destin pentru a se realiza pe sine, metoda ni se pare secundară; de-aceia 
încă îl vrem, îl urmărim, îl iubim. 

Individual, suntem, într'o măsură mai mult sau mai puţin accentuată, man- 
datari de răspundere ai destinului dominant. Fiecare în parte purtăm pe umerii 
noștri o fărâmă din importanţa acestui destin, fiecare avem o răspundere în fața 
națiunii, a umanităţii şi-a lui Dumnezeu. Abdicarea vinovată, conștientă şi meto- 
dică, dela această înaltă misiune duce la acel fenomen de incalificabilă curățenie 
morală numit trădare, indiferent de îormele adoptate prin ingeniozitatea abilă a 
minții umane. Şigur este că prin ea oricine ar îi, se desprinde de tulpina neamului. 

Abdicarea poate îi parţială -— individuală, după cum poate constitui un păcat al 
unei întregi generaţii; atunci națiunea apare, în istorie, caricaturizată şi desfigurată. 

Nu rareori destinul unui neam se manifestă totalitar, într'un singur om, pen- 
truca alteori să rămână prezent numai în atmosfera ideologică a unei epoci, ca un 
deziderat. In primul caz, aspiraţiile înnăbușite ale membrilor unei naţiuni trec si- 
multan şi unitar printr'un singur individ pe arena realizărilor ; din acest moment, în 
el trăiește real destinul istoric şi în mod netesar devine pedagogul și creatorul spi- 
ritual al nației sale. 

In vremuri de dureroase deficiențe spirituale, într'un veac întunecat, caracte- 
rizat printr'un declin evident, refugiul alături de asemenea oameni reprezentativi 
devine imperios necesar și direct salutar. 


Noi, trezind pe Eminescu, nu facem altceva decât să readucem în mijlocul ge- 
nerației noastre un îndreptar de care se simte nevoe; drumul către acest mare poet 
este drumul către sănătatea acestui popor. Nu pentru că se împlinesc nu știu câţi 

ani dela moartea celui mai sbuciumat geniu al rasei noastre rămânem un moment 
să medităm, ci pentru că e nevoe de el, deduhul lui: de credința şi avântul luptei lui. 

El trăiește înfiorat de valorile naţionalismului românesc, suferă golgotic atunci 
când intuește suferința neamului său; de-aceia ideile sale au devenit evanghelia de 
totdeauna a românismului. Fie că, în vremea copilăriei noastre, l-am cunoscut în 
scandările triste ale „Doinei“, fie că îl gustăm prin causticitatea satirelor ori prin 
vigurozitatea articolelor publicate în „Timpul“, Mihai Eminescu rămâne geniul tu- 
telar al naţiunii noastre. Născut într'o ambianţă fără tradiţie culturală de adâncime 
el o creiază genial şi o consfinţeşte pentru posteritate. Trăieşte în mijlocul unei 
lumi mijlocii, dar, în catedrala neamului sau, cu fruntea luminată de fulgerul harului, 
slujeşte cutremurător liturghia destinelor naţionale. De suferința poporului se simte 
legat de-apururi şi de-aceia pana lui străbate gama tuturor revoltelor legitime. In 
credințele sale, Eminescu a fost un idealist, un puritan aspru în alegerea valorilor 
naţionale. Este înclinat către viaţa curată, câmpenească și arhaică a neamului ; pana 
lui creiază duh de mit voevodal şi sacral. Evocarea Rovinelor, a lui Ţepeş ori 
Ştefan, nu însemnează un refugiu odihnitor într'un trecut glorios ; ar îi atunci o re- 
nunțare şi-o abdicare dela datoriile imperioase ce te 'nconjoară. Eminescu pluteşte 
în atmosfera de basm românesc, înconjurat de ţărani cari sunt în acelaşi timp voevozi 


„Ce cu piugul şi cu spada au întins moşia noastră 
„Dela munte pân 'la mare şi la Dunărea albastră“. 


Incă din tinereţe cunoaște ţara cu toate frumuseţile ei, cunoaște trecutul cu 
toate durerile şi gloriile lui. Din toate aceste elemente în mintea genialului poet s'a 
conturat limpede un ideal, un destin de realizat, o credinţă de urmat. 

Acest rost îl vede el desprinzându-se din spusa bătrânilor cronicari şi din 
şoapta sfiicioasă a naturii ţării sale. 


„In noi totul e spoială, totu-i lustru fără de bază“. 
„Voi credeaţi în scrisul vostru, noi nu credem în nimic“. 


Credinţa și entuziasmul pentru un ideal, sunt o condiţie naturală pentru ca 
națiunea să devină o realitate în istorie. Căci națiunea este, după marele poet, o 
transcendență faţă de ideia de cosmopolitism. Națiunea crește din adânc şi se spri- 
jină pe umerii noştri, dar numai pe ai membrilor ei. Suntem legaţi de tulpina 
neamului nu numai prin elementele istorice — un trecut comun — ori prin elemen- 
tele geografice, — teritoriul — sau elementele politice — unitatea de cârmuire,-- 
ci prin toate la un loc. Criteriul neamului îl formează comuniunea de sânge, de 
limbă și de credinţe. In această formulă nu pot intra decât românii; ei definesc 
noţiunea de rasă şi o fac să rămână vie. Această concepţie despre naţiune explică 
şi antisemitismul lui Mihai Eminescu; el voia un neam curat și un stat sănătos 
deziderat care exclude categoric și definitiv amestecul elementulul evreesc. 

Convingerea lui e puternică, de adâncime: „sau ţara aceasta să îie în adevăr 
românească, sau nici nu merită să fie” afirmă el undeva. Antisemitismul apare așa 
dar nu ca o atitudine neumanitară, aşa cum a strigat o anumită presă din ultimii 

ani, ci ca o datorie a noastră față de neam. Asupra antisemitismului lui Eminescu 
sa mai scris şi nu mai insistăm, 

Il vedem în sfârşit ca apărător, neînduplecat al tuturor românilor de pretutin- 
deni, indiferent de formula politică sub care trăiau. Eminescu pune aci un sănătos 
şi etern principiu de conducere în viața popoarelor: cultura și calităţile rasiale, prin 
superioritatea lor, dau dreptul la viaţă pe scena lumii și dau dreptul la heghe- 
monie în istorie, i 

% Ş %* 
Intr'o lume mediocră și interesată, Eminescu a reprezentat voinţa și calitatea 


rasei noastre. Spiritul de abnegaţie, ca mediu natural al adevărului, e atât în opera 
sa cât și în viaţa sa, 


„Garanţia învingerii adevărului și binelui în lumea aceasta e moartea“ spune 
răspicat Eminescu. Fruntea lui este încă prea mare pentru vremea noastră, populată 
cu diletanţi mijlocii. Generaţia de astăzi care, cu sau fără voia ei, cu sau fără aju- 
torul cuiva dintre cei ce-au depășit-o, va purta răspunderea în faţa veşniciei româ- 
nești, are datoria de-a cunoaște, nu școlărește, ci cu ființa chinuită de aceleași do- 
ruri, pe acest sbuciumat profet al unor alte timpuri, mai bune, mai demne, mai 
ale noastre, 

la ace e anna aaa alananaal 


TRECUT-AU ANI. 


Trecut-au ani ea nouri lungi pe şesuri 
Şi niciodată n'or să vie iară, 

Căci nu mă'ncântă azi cum mă mişcară 
Poveşti şi doine, ghicitori, eresuri, 


Ce fruntea-mi de copil o'nseninară, 
Abia'nțelese, pline de'nțelesuri — 

Cu-a tale umbre azi în van mă'mpresuri, 
O ceas al tainei, asfințit de sară. 


Să smulg un sunet din trecutul vieții, 
Să fac, o suflet, ca din nou să tremuri, 
Cu mâna mea în van pe liră lunec: 


Pierdut e totu'n zarea tinereții, 
Şi mută-i gura dulce-a altor vremuri, 
Iar timpul creşte'n urma mea... mntunec ! 

CONDIȚIA EXISTENȚEI TERESTRE 
A LUI EMINESCU 


de VALERIU ANANIA 


Aproape întotdeauna, muritorii, determinaţi de un simțământ fie de prea mare 
admiraţie, fie de o neputincioasă invidie, obișnuiesc să creieze în jurul celor nim- 
baţi de eterna aureolă celestă o atmosteră de mit sau de exagerată vulgaritate 
cari, şi într'un caz și în altul, sunt menite să diformeze trăsăturile adevăratei lor 
vieţi. Dacă însă la aceştia fenomenul se produce în mod natural, cu atât mai gravă 
este situaţia anumitor literați, desigur pe deplin conştienţi de consecinţele acţiunilor 
lor, cari își încrustează talentele epice pe marginile unor figuri celebre, vădind prin 
aceasta o vinovată tendință de subiectivism adesea exagerat. 

Biografia lui Eminescu a fost repede impregnată nu numai cu diverse legende, 
dar şi cu nenumărate controverse cari, în loc să așeze ligura poetului pe un con. 
sacrat piedestal al unei definitive şi indestructibile prestanțe istorice, fac din ea 
jucăria oarbă a unei condamnabile impietăţi, o navă fără cârmaciu, veșnic hărţuită 
de valurile criticei biografice. 

Am asistat îndelung şi asistăm încă la interminabilele ipoteze, cercetări, de- 
ducţii şi concluzii în jurul originii marelui poet. In urma acestora, ne-am obişnuit 
a vedea pe Eminescu ca pe un biet copil al nimănui sau al tuturor, un orfan sau 
un răsfățat, găsit de soartă la răscrucea unui drum. Oricum, fără a nesocoti total- 
mente importanţa factorilor biologici cari încă mai predomină criteriile susnumitei 
critici, suntem datori să conchidem că Eminescu, ca poet, ne aparţine poate nu atât 
pentrucă se trage din viţă de neaoşi ţărani moldoveni, cât mai ales pentru faptul 
că a simţit, a gândit și a scris româneşte, contopindu-se integral cu frământătura 
aspirațiilor către adevăratul destin al neamului. Turc, polon, rus, bulgar sau oricare 
altă nație ar veni să-și revendice drepturile paternităţii unei minuscule picături de 
şânge eminescian, poetul nu poate îi reclamat de nimeni, așa după cum cred că 
Negrii africani nu s'au gândit niciodată să-și reclame autoritatea paternă asupra lui 
Pușchin, prin Ibrahim Hanibal, îndepărtatul strămoş al genialului rus. 

Aceasta o putem afirma cu atât mai multă tărie, cu cât sau găsit şi dintre 
aceia cari au susţinut că noi nu.merităm câtuşi de puţin să ne mândrim nu numai 
cu paternitatea, dar chiar cu ospitalitatea faţă de geniul dela Ipotești, întrucât n'am 
avut simţul real al unei responsabilităţi istorice, lăsându-l să se șbată în cea mai 
neagră mizerie, Lipsa de totală înţelegere faţă de destinul unui poet de talia lui 
Eminescu îi împiedică să priceapă că nu atât lipsa de suficiente mijloace materiale, 
cât însăși structura lui şuiletească i-a determinat felul său de viaţă. 

Ne întrebăm: dacă opera de artă, ne relerim la cea lirică, nu este altceva 
decât oglinda fidelă a unor puternice stări emotive ale autorului, unde oare vom 
regăsi pe Eminescu mai pur și mai nedesminţit decât în versurile sale ? In ele poe- 
tul şi-a găsit un adevărat refugiu dintr'o lume „plină de mizerii“, învăluindu-le cu 
un incontestabil văl de sinceritate. Versurile lui Eminescu alcătuiesc unicul său con- 
fident, continuu prezent în mijlocul singurătăţii sale, un confident pe care posteri- 
tatea l-a neglijat uneori, când sa pus problema situaţiei poetului în existența 
sa terestră. 


Copilăria lui Eminescu s'a desfășurat în condiţiile obișnuite unui cadru ţără- 
nesc, având pe deasupra fericita împrejurare că Ipoteştilor nu le lipsea nimic din 
ceeace ar constitui o atmosferă plină atât de pitoresc rustic, cât și de mutual îndemn 
către vagabondaj meditativ, ceeace se potrivea de minune cu firea oarecum deose- 
bită a precocelui hoinar. Și desigur că glasul pădurii, murmurul apelor și luciul 
lacului erau cu mult mai puternice și mai atrăgătoare decât vocea aspră a cămina- 
rului Eminovici, tare nu se sfia să smulgă pe micul fugar din lumea uitării de sine 
şi să-i aplice pedepse mai mult decât prozaice. Desigur că această Singuratecă şi 
hoinară copilărie a păstrat rezonanţe adânci în viaţa de mai târziu a poetului, când, 
găsindu-se înlănţuit de cătușele nevoilor lutului, își îndrepta strigătul dureros către 
imperiul de altădată al visurilor sale: 


Astăzi chiar de m'aş întoarce, 
A 'nțelege nu mai pot... 

Unde eşti copilărie 

Cu pădurea ta cu tot? 


E demn de remarcat faptul că, pentru Eminescu, poezia a fost o Golgothă pe 
care el „trebuia“ s'o urce, mânat de un categoric îndemn isvorât din profunzimile 
ascunse ale sufletului său, profunzimi cari alcătuiau însăşi plămada unui destin ce 
se proiecta dincolo de orizonturile unei existenţe terestre, Aceasta a fost cauza 
exclusivă a tuturor neajunsurilor sale, începând cu pedepsele copilului fugar, conti- 
nuând cu repetatele evadări din faţa prozaicilor profesori dela Obergymnasium şi 
țerminând cu lipsa parţială a unui sentiment al vieţii practice, care l-a aruncat în 
dantul mizeriilor sale de totdeauna. Desigur, ca om, Eminescu a fost torturat de 
această nenorocită viaţă care-l strângea tot mai mult în cătuşele nevoilor ei şi nu 
odată, înconjurat de această atmosteră în care uneori lutul îşi cerea drepturile unei 
onorabile existenţe, poetul, cu fruntea plină de tristeţe şi de broboanele de sudoare, 
îngenunchiat în faţa altarului chemărilor sale, cădea în ghetsimanica șovăială: 


Ah! de câte ori voit-am 
Ca să spânzur lira 'n cuiu 
Şi un capăt poeziei 

Şi pustiului să puiu. 

Dar Eminescu era poet înnăscut; inima lui trebuia să se scalde continuu În 
apele trandatirii ale poeziei, spre purificarea şi eternizarea existenţei sal». Fiinţele și 
lucrurile cele mai prozaice trebuiau să-i fie acelaș nedispreţuit isvor de versificaţie. 
Magnetul îndepărtatelor chemări ale unui destin, nu flotant ci consacrat, atrăgea iarăși 
sufletul poetului către țelul suprem al vieţuirii sale, readucându-l la aceeași ghetsi- 
manică revenire: 

Dar atuncea grieri, şoareci 
Cu uşor-măruntul mers, 
Readuc melancolia-mi, 
lară ea se face vers. 


„Doamne, facă-se nu după cum vreau eu, ci după cum vrei Tul“ — Este aceeaș 
supremă renunțare la îndemnul humii, pentru a urca Golgotha eternelor consacrări 
spirituale până la cruciala logodnă a cerului. Existenţa terestră a poetului a fost 
continuu condiţionată de această structurală necesitate de a creia, de a se ridica 
pe culmile celeste ale geniului său. Fiinţa sa era plină de înalta conștiință a unui 
predominant germen existent în factura intimă a suiletului său, iar această conștiință 
l-a determinat să privească cu tot mai multă ironie către muritorii înglobaţi în 
efemere preocupări, 


Eminescu a căutat să împace condiţiunea celestă cu aceea terestră a existenţei 
sale, prin cari, suprapunându-le în raportul ierarhic, să găsească o fericită formulă 
de neșovăelnică acceptare a vieţii. Această formulă a fost iubirea. Poetul a consi- 
derat iubirea ca un refugiu din mijlocul meschinelor situaţii comune, un refugiu 
în care să guste din amtora îmbătătoare a fericirii pământești. Glasul dulce al iubitei 
îl fura din lumea gândurilor sale, peutru a-l readuce o clipă în aroma unei idile: 


„lar te-ai cufundat în stele 
Şi în nori şi 'n ceruri nalte ? 
De nu m'ai uita, încalte, 
Sufletul vieţii mele“. 


Dar suiletul său era prea mare, prea expansiv, pentru a putea fi cuprins în 
orizonturile strâmte ale unei înțelegeri femenine. Eminescu a visat mult, a iubit mult 
şi a căutat să înlăture acest neajuns prin învăluirea femeii în aureola poeziei, ajun- 
gând astfel la fericita sa formulă. Cu cât însă visurile sale au fost mai scumpe, cu 
atât mai amară a fost decepţia când vălul mincinos a căzut, iar Venera sa arătat 
în toată vulgara ei realitate. De acum încolo, simbioza e desfăcută pentru totdeauna 
iar iubirea devine una dintre cele mai puternice torturi ale poetului. Insăși definiţia 
pe care el i-o dă nu este altceva decât cea mai amară expresie a unor dureroase 
deziluzii : 

Ce e amorul? E un lung 
Prilej pentru durere, 
Căci mii de lacrimi nu-i ajung 
Şu tot mai multe cere. 

Insă cum durerea este cel mai puternic isvor de inspiraţie poetică, poate că acest 
desnodământ a fost tot o curioasă conjunctură a chemărilor destinice ale poetului 
cari îl mânau numai către imperiul visurilor sale. Chiar atunci când norocul i-a 
surâs în dragoste, sufletul său tot n'a putut accepta integral o fericire efemeră: 


Şi poate că nici este loc 
Pe-o lume de mizerii 

Pentr'un atât de sfânt noroc 
Străbătător durerii | 


Locul şi norocul său trebuiau să fie dincolo de desmierdarea unei mâini cati- 
felate și de prezența a doi ochi albaștri. Locul și norocul său licăreau în tremurul 
stelelor, în profunzimea cerului și în cristalul inimilor ce aveau să se împărtăşească 
cu suflet din sulletul său pentru deapururi. 

Astfel Eminescu și-a purtat existența în mijlocul unei lumi de care se simţia 


strein. lar dacă a trebuit totuși să accepte unele situaţii cari îl legau de aceasta, 
mai târziu, când ele i se perindă prin minte, i se pare că nu-i aparţin: 


Şi când gândesc la viața-mi, îmi pare că ea cură 
Incet, repovestită de o streină gură, 
Ca şi când n'ar fi viața-mi, ca şi când n'aş fi fost... 


El a trebuit să se sacritice pe sine însuşi pentru îndeplinirea destinului său, ceeace-l 
ridică pe culmile unei înţelegeri mesianice. Eminescu n'a putut îi câtuşi de puţin un 
răsiăţat al vieţii terestre, sub nici o formă, ceeace ela acceptat cu toată seninătatea 
sufletului său. El trebuia să troneze pe înălțimile ozonate ale geniului său, de unde 
să arunce norocului îlotant al sărmanilor locuitori ai pământului privirea siidătoare 
a unei înalte conştiinţe de sine: 


Trăind în cercul vostru strîmt 
Norocul vă petrece, 

Ci eu în lumea mă simt 
Nemuritor şi rece. 

NOTE REDACŢIONALE 


NUMĂRUL DE FAȚĂ a întârziat destul de mult, 
din cauze cu totul streine de voinţa noastră. In- 
trucât întâmpinăm nenumărate greutăți, făcând. 
foarte adesea sacrificii personale pentru tipăritul 
revistei, facem un călduros apel către cititorii cari 
au reținut şi numărul 2 să ne uşureze sforțările, 
trimițându-ne costul abonamentului. 


ATRAGEM ATENȚIUNEA cititorilor că redacția 
şi administraţia revistei noastre s'au mutat în 
BULEVARDUL DACIA Nr. 20. Corespondenţa, 
mandatele poștale şi revistele. de. schimb, ni se 
vor trimite la această nouă adresă. 

